cyanic-selkie/wikianc huggingface dataset:
മധുസൂദൻ ഗുപ്ത
തൊഴിൽ
കൽക്കട്ട മെഡിക്കൽ കോളജിന്റെയും ആശുപത്രിയുടെയും ചരിത്രത്തിൽ ശ്രദ്ധേയമായ സംഭാവന ചെയ്തയാളാണ് ഗുപ്ത.ശസ്ത്രക്രിയയോടും ശവശരീരങ്ങളിൽ തൊടുന്നതിനോടും എതിർപ്പുള്ള കുലീനകുടുംബാംഗങ്ങളായതു കൊണ്ടോ ആയുർവേദം, യുനാനി തുടങ്ങിയ ചികിത്സാശാഖകളുടെ പ്രചാരം കൊണ്ടോ മെഡിക്കൽ കോളജിന്റെ ആരംഭകാലത്ത് ഇന്ത്യൻ വിദ്യാർഥികൾ പഠനത്തിനായി തയ്യാറായി വന്നിരുന്നില്ല. സംസ്കൃത പണ്ഡിതനും ആയുർവേദ ഡോക്ടറും ആയിരുന്ന അദ്ദേഹം  ശവശരീര ഛേദനം നടത്തുമെന്ന് പ്രസ്താവിച്ചുകൊണ്ട് സമൂഹത്തിൽ ചലനങ്ങളുണ്ടാക്കി. ഇതിനെത്തുടർന്ന് ധാരാളം വിദ്യാർഥികൾ സി.എം.സി(കൽക്കട്ട മെഡിക്കൽ കോളജ്)യിൽ വിദ്യാഭ്യാസത്തിനായി എത്തിത്തുടങ്ങി. 50 പീരങ്കി വെടികൾ വെച്ചുകൊണ്ട് ബ്രിട്ടിഷ് ഗവണ്മെന്റ് ഗുപ്തയെ ആദരിച്ചു. ചില വിവാദ പ്രചരണങ്ങളുടെ ഭാഗമായി അതിക്രമങ്ങൾ ഉണ്ടാകുമെന്ന് ഭയന്നിരുന്ന് കോളജിന്റെ പ്രവേശന കവാടം അടച്ചിട്ടിരുന്ന സമയമായതിനാൽ ഈ 50 പീരങ്കി വെടികളുടെ നിജസ്ഥിതി ഉറപ്പിക്കാൻ മാർഗ്ഗമില്ല നിലനിന്നിരുന്ന ആചാരങ്ങളെ ഒരു പരിധിവരെ എങ്കിലും തകർക്കാൻ കഴിഞ്ഞതിൽ ഭരണാധികാരികൾ സന്തോഷിച്ചിരുന്നു. ഫലത്തിൽ ഇത് നേറ്റീവ് മെഡിക്കൽ ഇൻസ്റ്റിറ്റ്യൂഷൻ( എൻ.എം.ഐ) അല്ലെങ്കിൽ ആയുർവേദവും യുനാനിയും ചികിത്സയ്ക്കായി ഉപയോഗിക്കുന്ന വ്യവസ്ഥയ്ക്ക് എതിരായ നിലപാടായി മാറി. സി.എം.സി യിൽ നിന്ന് പഠനം പൂർത്തിയാക്കിയ ആദ്യ സംഘം വിദ്യാർഥികളിൽ ഒരാളായിരുന്നു. മധുസൂദൻ ആണ് ആദ്യത്തെ ശവച്ഛേദകൻ എന്ന വാദം ആർ ഹാവ്ലോക്ക് ചാൾസ് തള്ളിക്കളയുന്നുണ്ട്. ആധുനിക ശരീരശാസ്ത്ര വിദ്യാഭ്യാസം ആന്തരികവൽക്കരിച്ച് ഈസ്റ്റ് ഇന്ത്യാ കമ്പനിയുടെ വിദ്യാഭ്യാസ രീതിയുടെ പ്രതിധിയായി മാറിയ ആദ്യത്തെ ആളുകളിൽ ഒരാളായി ഗുപ്തയെ കാണാനാകും.
References
വർഗ്ഗം:1800-ൽ ജനിച്ചവർ വർഗ്ഗം:1856-ൽ മരിച്ചവർ
ഇന്തോനേഷ്യയിലെ ലോകപൈതൃകകേന്ദ്രങ്ങൾ
350px|ലഘുചിത്രം|പ്രംബനൻ ക്ഷേത്രസമുച്ചയത്തിലെ ശിവ ക്ഷേത്രം 2015 ജൂലൈ പ്രകാരം, ഇന്തോനേഷ്യയിൽ യുനെസ്കോ അംഗീകരിച്ച 8 ലോകപൈതൃക കേന്ദ്രങ്ങളാണ് ഉള്ളത്. ഇവയിൽ നാലെണ്ണം സാംസ്കാരിക കേന്ദ്രങ്ങളും ബാക്കി നാലെണ്ണം പാരിസ്ഥിതിക കേന്ദ്രങ്ങളുമാണ്. ഇവയിൽ സുമാത്രയിലെ മഴക്കാടുകളെ യുനെസ്കോ അപകടാവസ്ഥയിലുള്ള പൈതൃക കേന്ദ്രമായാണ് പരിഗണിച്ചിരിക്കുന്നത്.
ഇന്തോനേഷ്യയിലെ ലോകപൈതൃകകേന്ദ്രങ്ങളുടെ പട്ടിക
{{Legend|#FFE6BD|† അപകട നിലയിൽ|outline=silver}}
അവലംബം
വർഗ്ഗം:ലോകപൈതൃകകേന്ദ്രങ്ങളുടെ പട്ടികകൾ
യൂകൈപ്പ
യൂകൈപ്പ (/juːˈkaɪpə/ ew-ky-pə) അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തുള്ളതും സാൻ ബർനാർഡിനോ പട്ടണത്തിന് 10 മൈൽ (16 കിലോമീറ്റർ) കിഴക്കു സ്ഥിതി ചെയ്യുന്നതുമായ ഒരു പട്ടണമാണ്. ഈ പട്ടണത്തിലെ ജനസംഖ്യ 2010 ലെ ജനസംഖ്യാകണക്കുകൾ അനുസരിച്ച് 51,367 ആയിരുന്നു. ഈ പ്രദേശം വളരെക്കാലം ഒരുവലിയ വിഭാഗം സെറാനോ ഇന്ത്യൻസിൻറെ ജന്മദേശമായിരുന്നു.
ഭൂമിശാസ്ത്രം
ഐക്യനാടുകളുടെ തെക്കുപടിഞ്ഞാറേ ദിക്കിൽ തെക്കുകിഴക്കൻ കാലിഫോർണിയിലാണ് യുകൈപ്പ സ്ഥിതി ചെയ്യുന്നത്. ലോസ് ആഞ്ചെലസിൽനിന്ന് ഏകദേശം 80 mi കിഴക്കായിട്ടാണിത്. പട്ടണത്തിൻറെ സമുദ്രനിരപ്പിൽനിന്നുള്ള ഉയരം 2600 ft ആണ്. .
ഐക്യനാടുകളുടെ സെൻസസ് ബ്യൂറോ കണക്കുകൾ പ്രകാരം ഈ പട്ടണത്തിൻറെ വ്യാസം According to the 27.8 sqmi ആണ്. ഇതിൽ 0.04 ശതമാനം ജലം ഉൾപ്പെട്ടിരിക്കുന്നു.
അവലംബം
വർഗ്ഗം:കാലിഫോർണിയയിലെ നഗരങ്ങൾ
ജോർജിയോ നാപൊളിറ്റാനോ
ഇറ്റലിയിൽ രണ്ടു തവണ പ്രസിഡന്റായി തിരഞ്ഞെടുക്കപ്പെടുന്ന ആദ്യ വ്യക്തിയാണ് ജോർജിയോ നാപൊളിറ്റാനോ(ജനനം : 29 ജൂൺ 1925). ദീർഘകാലം ഇറ്റാലിയൻ കമ്മ്യൂണിസ്റ്റ് പാർട്ടിയിലും പിന്നീട് ഡെമോക്രാറ്റ്സ് ഓഫ് ദ ലെഫ്റ്റ് എന്ന പാർട്ടിയിലും പ്രവർത്തിച്ചു. 1996 - 1998 കാലഘട്ടത്തിൽ മന്ത്രിയായും പ്രവർത്തിച്ചിട്ടുണ്ട്.
ജീവിതരേഖ
ഇറ്റലിയിലെ നേപ്പിൾസിൽ ജനിച്ച നാപൊളിറ്റാനോ ആദ്യ കാലത്ത് ഫാസിസ്റ്റ് ഗ്രൂപ്പിൽ അംഗമായിരുന്നു. ഫാസിസ്റ്റ് വിരുദ്ധനായി പിന്നീട് മാറാനുള്ള ഊർജ്ജം ലഭിച്ചത് ഇക്കാലത്താണെന്ന് അദ്ദേഹം പറഞ്ഞിട്ടുണ്ട്. പഠനകാലത്ത് നാടകത്തിലും സജീവമായിരുന്നു.
രണ്ടാം ലോക മാഹായുദ്ധകാലത്ത് നാസി ജർമ്മനിയുടെ പാവ ഗവൺമെന്റ് രൂപീകരിക്കപ്പെട്ട (1943 - 45) കാലത്ത് നാപൊളിറ്റാനോയും സുഹൃത്തുക്കളും ഇറ്റാലിയൻ പ്രതിരോധ മുന്നേറ്റത്തിനൊപ്പം ഇറ്റലി - ജർമ്മനി ഫാസിസ്റ്റ് ശക്തികൾക്കെതിരെ പ്രവർത്തിച്ചു. 1945 ൽ ഇറ്റാലിയൻ കമ്മ്യൂണിസ്റ്റ് പാർട്ടിയിൽ ചേർന്നു.
അവലംബം
വർഗ്ഗം:1925-ൽ ജനിച്ചവർ
വർഗ്ഗം:ജൂൺ 29-ന് ജനിച്ചവർ
വർഗ്ഗം:ഇറ്റലിയിലെ രാഷ്ട്രീയപ്രവർത്തകർ വർഗ്ഗം:ഇറ്റലിയുടെ പ്രസിഡന്റുമാർ
ഹമാര കാർഡ്
അന്യ സംസ്ഥാനങ്ങളിൽ നിന്നുള്ള തൊഴിലാളികൾക്ക് കേരളത്തിൽ നൽകുന്ന ആദ്യ ഔദ്യോഗിക രേഖയാണ് ഹമാര കാർഡ്. ഈ പദ്ധതി പരീക്ഷണാടിസ്ഥാനത്തിൽ മലപ്പുറം ജില്ലയിലാണ് ആദ്യം ആരംഭിച്ചത്. തൊഴിലാളിയുടെ ഫോട്ടോ, രക്തഗ്രൂപ്പ്, പകർച്ചവ്യാധി വിവരങ്ങൾ, രക്തസമ്മർദം, പ്രമേഹം, തുടങ്ങിയ അസുഖ വിവരങ്ങൾ, നാട്ടിലെയും ഇവിടത്തെയും മേൽവിലാസം എന്നിവയും കാർഡിലുണ്ട്. കാർഡിന്റെ പകർപ്പ് പ്രാഥമികാരോഗ്യ കേന്ദ്രങ്ങളിൽ സൂക്ഷിക്കും.
അവലംബം
വർഗ്ഗം:കേരള സർക്കാറിന്റെ പദ്ധതികൾ
സൈബോർഗ്
മാംസവും രക്തവും സ്റ്റീലുമൊക്കെ ചേർന്ന് പാതി മനുഷ്യനും പാതി യന്ത്രവുമായ സൂപ്പർ മനുഷ്യനാണ് സൈബോർഗ്. റോബോട്ടിനെ യന്ത്രം / യന്തിരം എന്നു വിളിക്കാമെങ്കിൽ സൈബോർഗ് മനുഷ്യയന്ത്രമാണ്. ശരീരത്തിൽ പിടിപ്പിച്ചിരിക്കുന്ന യന്ത്രങ്ങളുടെ സഹായത്തോടെ മനുഷ്യന് സാധാരണ നിലയിൽ ചെയ്യാനാകത്ത കാര്യങ്ങൾ ചെയ്യാൻ സാധിക്കും. 1960കളോടെ ശാസ്ത്രകഥകളിൽ പ്രത്യക്ഷപ്പെട്ട സൈബോർഗുകൾ ഇപ്പോൾ യാഥാർത്ഥ്യമായിക്കൊണ്ടിരിക്കുന്നു. മനുഷ്യമസ്തിഷ്കത്തിൽ പിടിപ്പിക്കുന്ന ചിപ്പുകളും മറ്റും സൈബോർഗുകളുടെ ചിന്തകളേയും പ്രവർത്തികളേയും സ്വാധീനിക്കുന്നു.
കെവിൻ വാർവിക്ക് എന്ന ബ്രിട്ടീഷ് ശാസ്ത്രജ്ഞൻ ഇതിനകം സൈബോർ‌ഗ് ആയി കഴിഞ്ഞിരിക്കുന്നു. ക്യാപ്റ്റൻ സൈബോർ‌ഗ് എന്നാണ് ഇദ്ദേഹത്തെ ശാസ്ത്രലോകം വിളിക്കുന്നത്. ശരീരത്തിൽ ചിപ്പുകൾ ഘടിപ്പിച്ച് അതിലൂടെ കമ്പ്യൂട്ടറുമായി ആശയവിനിമയം നടത്തുകയാണ് വാർ‌വിക്. വാർ‌വിക്കിന്റെ അടുത്ത ലക്ഷ്യം മനുഷ്യന്റെ തലച്ചോറിൽ ന്യൂറോചിപ്പുകൾ സ്ഥാപിച്ച് അതുവഴി ആശയവിനിമയം സാധിക്കുക എന്നതാണ്. ഈ രംഗത്തെ ഗവേഷണങ്ങൾ പ്രോജക്ട് സൈബോർഗ് എന്ന പേരിലാണ് അറിയപ്പെടുന്നത്. കൃതൃമബുദ്ധി, റോബോട്ടിക്സ്, ബയോ മെഡിക്കൽ എഞ്ചിനീയറിങ്ങ് തുടങ്ങിയ രംഗങ്ങളിലൊക്കെ ഇദ്ദേഹം പല പുതിയ ആശയങ്ങളും അവതരിപ്പിച്ചിട്ടുണ്ട്.
മയോസീൻ
നിയോജിൻ കാലഘട്ടത്തിലെ ആദ്യത്തെ ഭൂമിശാസ്ത്ര കാലഘട്ടമാണ് മയോസീൻ. ഇത് ഏകദേശം 23.03 മുതൽ 5.333 ദശലക്ഷം വർഷങ്ങൾക്ക് മുമ്പ് വരെ വ്യാപിച്ചു കിടക്കുന്നു. ഗ്രീക്ക് പദങ്ങളായ μείων, αινός എന്നിവയിൽ നിന്നാണ് ചാൾസ് ലയൽ ഇതിനു പേരു നൽകിയത്. ആധുനിക സമുദ്രത്തിലെ അകശേരുക്കളിൽ പ്ലിയോസീനിനേക്കാൾ 18% കുറവ് രേഖപ്പെടൂത്തുന്നു. മയോസെനിന് മുമ്പുള്ള യുഗം ഒലിഗോസീൻ ആണ്. അതിനുശേഷം പ്ലിയോസീൻ ആണ്.
പുറത്തേക്കുള്ള കണ്ണികൾ
വർഗ്ഗം:യുഗങ്ങൾ
എമ്മി റോസം
ഒരു അമേരിക്കൻ നടിയും, ടെലിവിഷൻ സംവിധായികയും ഗായികയും ഗാനരചയിതാവുമാണ് ഇമ്മാനുവൽ ഗ്രേ റോസം (ജനനം:സെപ്റ്റംബർ 12, 1986). ന്യൂയോർക്ക് നഗരത്തിലെ മാൻഹാട്ടനിൽ 1986 സെപ്തംബർ 12 -നാണ് അവർ ജനിച്ചത്. ഷെയിംലെസ് എന്ന ടെലിവിഷൻ പരമ്പരയിലെ ഫിയോണ ഗാല്ലഘർ‌ എന്ന കഥാപാത്രത്തിലൂടെ അവർ പ്രേക്ഷകർക്കു ഏറെ സുപരിചിതയാണ്. മിസ്റ്റിക് റിവർ (2003) എന്ന ചിത്രത്തിലെ വേഷത്തിലൂടെയാണ് തുടക്കത്തിൽ അവർ അംഗീകാരം നേടിയത്. സോങ്ങ്കാച്ചർ (2000), ആൻ അമേരിക്കൻ റാപ്സോഡി, (2001), പാഷനാഡാ (2002), മിസ്റ്റിക് റിവർ (2003) എന്നിങ്ങനെ ഏതാനും സിനിമകളിൽ അവർ ഒരു അഭിനേത്രിയായും അവർ കലാരംഗത്ത് തന്റെ സാന്നിദ്ധ്യം അറിയിച്ചിട്ടുണ്ട്. മിസ്റ്റിക് റിവർ (2003) എന്ന സിനിമയിലെ അഭിനയം അവരിൽ ഒരു കഴിവുള്ള നടി ഒളിഞ്ഞിരിപ്പുണ്ടെന്നു ലോകത്തോടു വിളിച്ചുപറഞ്ഞു. ഒരു സയൻസ് ഫിക്ഷൻ സിനിമയായ ദ ഡേ ആഫ്റ്റർ ടുമോറോ (2004) എന്ന ചിത്രത്തിലെ നായിക അവരുടെ പ്രതിഭയുടെ ആഴം പ്രേക്ഷകർക്കു മുമ്പിൽ തുറന്നു കാട്ടി. അതുപോലെ തന്നെ എടുത്തു പറയേണ്ടതാണ്. ദ ഫാൻറം ഓഫ് ദ ഓപ്പറയിലെ ക്രിസ്റ്റീന് ഡായ് എന്ന കഥാപാത്രവും. പൊസീഡൻ (2006), ഡ്രാഗൺബോൾ: എവലൂഷൻ (2009), ഡയർ (2009), ബ്യൂട്ടിഫുൾ ക്രീച്ചേർസ് (2013), ബിഫോർ ഐ ഡിസപ്യർ (2014), യു ആർ നോട്ട് യു (2014), കോമറ്റ് (2014) എന്നിങ്ങനെ അവരുടെ പ്രതിഭ വെളിപ്പെടുത്തുന്ന ഏതാനും ചിത്രങ്ങൾക്കൂടി പുറത്തിറങ്ങിയിരുന്നു. 2007 ൽ റോസം അവരുടെ ആദ്യ സംഗീത ആൽബം "ഇൻസൈഡ് ഔട്ട്" എന്ന പേരിൽ പുറത്തിറക്കി. അതേ വർഷം തന്നെ "കരോൾ ഓഫ് ദ ബെൽസ്" എന്ന പേരിൽ മറ്റൊരു ആൽബവും പുറത്തിറക്കി. അതിനു പിന്നാലെ 2013 ൽ സെൻറിമെൻൽ ജേർണി എന്ന പേരിൽ മറ്റൊന്നു കൂടി പുറത്തിറക്കിയിരുന്നു.
ആദ്യകാലജീവിതം
ഏകദേശം 7 വയസ്സു മുതൽ എമ്മി സംഗീതത്തിന്റെ മാസ്മരിക ലോകത്തേയ്ക്കു കാലെടുത്തു വച്ചു തുടങ്ങി. കുട്ടിക്കാലത്തെ 5 വർഷത്തെ സംഗീത പഠനത്തിലൂടെ അവളുടെ ഉള്ളിലെ സംഗീത പ്രതിഭ വെളിവാക്കപ്പെട്ടു. പ്ലസിഡോ ഡോമിംഗോ, ലൂസിയാനോ പാവറൊട്ടി തുടങ്ങിയ പ്രശസ്ത ഗായകരോടൊപ്പം പിന്നണി പാടുവാനുള്ള അവസരങ്ങളും ലഭിച്ചു. ഒരു അഭിമുഖത്തിൽ തന്റെ സംഗീതാഭിരുചി അമ്മയിൽ നിന്നു പകർന്നു കിട്ടിയതാണെന്ന് അവർ പറഞ്ഞിരുന്നു. ഗർഭകാലത്തു് മാതാവ് എല്ലായ്പ്പോഴും ക്ലാസിക്കൽ സംഗീതം തുടങ്ങിയവ ശ്രവിക്കുമായിരുന്നുവത്രേ.
12 വയസ്സായപ്പോഴേയ്ക്കും സംഗീതത്തോടോപ്പം അഭിനയത്തിലും അവർക്ക് അഭിരുചി തോന്നിത്തുടങ്ങി. ഇതിനിടെ ന്യൂയോർക്കിലെ ദ ന്യൂ ആക്ടേർസ് വർക്ക്ഷോപ്പിൽ അഭിനയ പരിശീലനത്തിനും ചേർന്നു.
മാൻഹാട്ടനിലെ സ്പെൻസ് സ്കൂളിൽ പഠനം നടത്തുന്നുണ്ടായിരുന്നുവെങ്കിലും സംഗീതവും അഭിനയവുമായി സമയം ചിലവഴിച്ചതിനാൽ വിദ്യാലയത്തിലെ പഠനം ഇടയ്ക്കുവച്ചു മുടങ്ങി. പിന്നീട്15 വയസ്സിൽ ഓൺലൈൻ വഴി ഹൈസ്ക്കൂൾ വിദ്യാഭ്യാസം എമ്മി റോസം പൂർത്തിയാക്കി. പിന്നീട് കൊളമ്പിയ യൂണിവേഴ്സിറ്റിയിൽ തുടർപഠനത്തിനു ചേർന്നു.
അഭിനയജീവിതം
ആദ്യകാലത്ത് (1997) ഏതാനും ടെലിവിഷൻ പരമ്പരകളിൽ അഭിനയിച്ചുകൊണ്ടാണ് അവരുടെ അഭ്രപാളികളിലേയ്ക്കുള്ള അരങ്ങേറ്റം. 14 വയസ്സിൽ സോംഗ്ക്യാച്ചർ എന്ന സിനിമയിൽ അഭിനയിക്കുവാൻ അവസരം ലഭിച്ചു (2000) സൺഡാൻസ് ഫിലിം ഫെസ്റ്റിവലിൽ ഈ ചിത്രത്തിലെ തകർപ്പൻ പ്രകടനത്തിന് സ്പെഷ്യൽ ജൂറി പുരസ്കാരം ലഭിച്ചു. അതോടൊപ്പം ഇൻഡിപെൻഡൻസ് സ്പിരിറ്റ് അവർഡിനും അവർ നോമിനേറ്റ് ചെയ്യപ്പെട്ടിരുന്നു. സോങ്ങ്ക്യച്ചറിന്റെ സൌണ്ട് ട്രാക്കിൽ ഡോളി പാർട്ടൺ എന്ന ഗായകനോടൊപ്പം ഒരു യുഗ്മഗാനം പാടാൻ ലഭിച്ച അവസരം എടുത്തു പറയേണ്ടതുണ്ട്.
നോള (2003) എന്ന സിനിമയിൽ റോസം നായികയുടെ റോളിൽ പ്രത്യക്ഷപ്പെട്ടു. അതിനു ശേഷം ക്ലിന്റ് ഈസ്റ്റ് വുഡിന്റെ മിസ്റ്റിക് റിവർ എന്ന സിനിമയിലെ കാത്തി മർക്കം എന്ന കഥാപാത്രമായുള്ള വേഷപ്പകർച്ച അവിസ്മരണീയമായി. പാരിസ്ഥിതിക സംതുലനം തകർന്ന് ഒരു വൻദുരന്തത്തിലേയ്ക്ക് നയിക്കുന്ന കഥ പറയുന്ന ദ ഡേ ആഫ്റ്റർ ടുമോറോ എന്ന ചിത്രം വൻ വിജയമായിരുന്നു. ദ ഫാന്റം ഓഫ് ദ ഓപ്പറയിലെ ക്രിസ്റ്റീൻ ഡേ എന്ന കഥാപാത്രത്തിനു നല്ല നടിയ്ക്കുള്ള ഗോൾഡൻ ഗ്ലോബ് പുരസ്കാരത്തിന് നാമനിർദ്ദേശം ചെയ്യപ്പെട്ടു. ഇതേ ചിത്രത്തിലെ അഭിനയത്തിനു മറ്റൊരു ക്രട്ടിക്സ് ചോയ്സ് അവാർഡ്, സാറ്റൺ അവാർഡ് ഫോർ ബെസ്റ്റ് പെർഫോർമൻസ് ബൈ എ യംഗർ ആക്ടർ എന്നിവയും ലഭിച്ചു. 2006 ൽ ദ പോസിഡൺ അഡ്വഞ്ചർ എന്ന ചിത്രത്തിൽ ഒരു ശ്രദ്ധേയമായ വേഷം ചെയ്തു. കർട്ട് റസ്സൽ എന്ന നടൻറെ മകളുടെ വേഷമായ ജെന്നിഫർ റാംസേ നാനാതുറയിലുമുള്ള പ്രേക്ഷകരുടെ അഭിനന്ദനങ്ങൾക്കു പാത്രമായി. 2006 ലെ വില്ല്യം ഷേക്സ്പിയറിൻറെ നാടകത്തെ ആസ്പദമാക്കിയുള്ള റോമിയോ ആന്റ് ജൂലിയറ്റ് എന്ന ചിത്രത്തിലെ ജൂലിയറ്റ് കാപ്പുലറ്റ് എന്ന കഥാപാത്രം എടുത്തു പറയേണ്ടതുണ്ട്. 2009 ൽ ഡ്രാഗൺബോൾ എവലൂഷൻ എന്ന ചിത്രത്തിൽ അഭിനയിച്ചു. അതേ വർഷം അഭിനയിച്ച ഡെയർ സൺഡെയ്ൻ ഫിലിം ഫെസ്റ്റിവലിലേയ്ക്ക് ഔദ്ദ്യോഗികമായി തെരഞ്ഞടുക്കപ്പെട്ട ചിത്രമായിരുന്നു. ലൂസി ടൈബർഗേൻ സംവിധാനം ചെയ്ത ഡെയിലി ബ്രഡ് എന്ന സിനിമയിലും അവർക്ക് ശ്രദ്ധേയമായ വേഷമായിരുന്നു.
2011 ൻറെ പകുതിയിൽ റോസം ഡി.ജെ. ക്രൂസോയുടെ സാമൂഹിക ചിത്രമായ ഇൻസൈഡിൽ അഭിനയിച്ചു. ഇത് തോഷിബയും ഇൻറലും ഒരുമിച്ചു സ്പോൺസർ ഒരു ഓൺലൈൻ ചലച്ചിത്രമായിരുന്നു. തുടർന്നുള്ള വർഷങ്ങളിൽ ഷെയിംലെസ് എന്ന ടെലിവിഷൻ പരമ്പരയുടെ തുടർഭാഗങ്ങളിൽ അഭിനയിച്ചു. 2013 ൽ ബ്യൂട്ടിഫുൾ ക്രച്ചേർസ് എന്ന സിനിമയിൽ ഒരു സഹ വേഷത്തിൽ അഭിനയിച്ചതു പ്രേക്ഷക ശ്രദ്ധ പിടിച്ചു പറ്റുന്നതായിരുന്നു. ഇതേ പേരിലുള്ള നോവലിൻറെ ചലച്ചിത്രാവിഷ്കാരമായിരുന്നു ആ ചിത്രം. യു ആർ നോട്ട് യൂ (2013) എന്ന ചിത്രത്തിലെ ബെക് എന്ന നഴ്സ്, സാം എസ്മായിൽ സംവിധാനം ചെയ്ത കോമറ്റ് (2013), ബിഫോർ ഐ ഡസപ്പിയർ (2013), കർഫ്യൂ (2013) എന്നിവയാണ് എമ്മി റോസം അഭിനയിച്ച ശ്രദ്ധേയങ്ങളായ മറ്റു ചിത്രങ്ങൾ.
സംഗീതരംഗം
ദ ഫാൻറം ഓഫ് ദ ഓപ്പറയിലെ കഥാപാത്രത്തിനു ശേഷം ക്ലാസിക്കൽ ആൽബങ്ങളിൽ പാടുന്നതിനുള്ള അനേകം അവസരങ്ങൾ അവർ നിരസിച്ചിരുന്നു. പിന്നീട് സ്റ്റുവാർട്ട് ബ്രോളിയുടെ സംവിധാനത്തിൽ എമ്മി റോസം നിർമ്മിച്ചു റോസം സ്വയം പാടി പുറത്തിറക്കിയ സംഗീത ആൽബമായ ഇൻസൈഡ് ഔട്ട് വൻവിജയമായിരുന്നു. 2007 ഒക്ടോബർ 23 നാണ് ഇത് പുറത്തിറങ്ങിയത്. 2007 ഡിസംബറിൽ എമ്മി റോസം കരോൾ ഓഫ് ദ ബെൽസ് എന്ന പേരിൽ ക്രിസ്തുമസ് ഗാനങ്ങളുടെ ഒരു ആൽബം പുറത്തിറക്കി. അലക്സ് ബാന്റിന്റെ ആദ്യ സോളോ ആൽബമായ വി ഹാവ് ആൾ ബീൻ ദേറിൽ ശ്രദ്ധേയമായ "ക്രൂവൽ വൺ" എന്ന ഗാനം ആലപിച്ചു. 2013, ജനുവരിയിൽ പുറത്തിറങ്ങിയ സെന്റിമെന്റൽ ജേണി എന്ന ആൽബത്തിലെ ഗാനങ്ങൾ എമ്മി റോസം സ്വന്തമായി എഴുതി തയ്യാറാക്കുകയായിരുന്നു. ഈ ആൽബം വില്പനയില് സകലകാല റിക്കാർഡുകളും ഭേദിച്ചിരുന്നു.
ജീവകാരുണ്യ പ്രവർത്തനങ്ങളും മറ്റു പൊതു പ്രവർത്തനങ്ങളും
റോസം യൂത്ത്എയ്ഡ്സ് അംബാസഡർ ആണ്. 2008 ൽ, സ്തനാർബുദ അവബോധം വളർത്താൻ സഹായിക്കുന്നതിനായി പിങ്ക് പാന്തർ കഥാപാത്രത്തിൽ നിന്ന് പ്രചോദനം ഉൾക്കൊണ്ട ഒരു വസ്ത്ര നിരയായ പിങ്കിറ്റ്യൂഡിന്റെ വക്താവായി അവർ ഒപ്പിട്ടു. 2010 ൽ നാച്ചുറൽ റിസോഴ്‌സസ് ഡിഫൻസ് കൗൺസിൽ (NRDC) ആക്ഷൻ ഫണ്ടിനായുള്ള പൊതു സേവന പ്രഖ്യാപനങ്ങളിൽ അവർ പ്രത്യക്ഷപ്പെട്ടു. അതുപോലെ തന്നെ ഒരു പരിസ്ഥിതി പ്രവർത്തകയും. ഗ്ലോബൽ ഗ്രീൻ യു.എസ്.എ. എന്ന സംഘടനയുമായി സഹകരിച്ച് പാരിസ്ഥിതിക സംരക്ഷണത്തിനു വേണ്ടി പണം പൊതുവേദികളിൽ നിന്ന് സംഭരിക്കുകയും പരിസ്ഥിതികളിലെ മാറ്റം ആവാസവ്യവസ്ഥയിലുണ്ടാക്കുന്ന മാറ്റങ്ങളെക്കുറിച്ച് പൊതുജനങ്ങളെ ബോധവൽക്കരിക്കുവാൻ ശ്രമിക്കുകയും ചെയ്യുന്നു. മൃഗങ്ങളെ ദത്തെടുക്കുന്നതിനെ പ്രോത്സാഹിപ്പിക്കുന്നതിനായി 2015 ൽ റോസ്സം ബെസ്റ്റ് ഫ്രണ്ട്സ് അനിമൽ സൊസൈറ്റിയുമായി പ്രചാരണം നടത്തി.
സ്വകാര്യജീവിതം
2008 ഫെബ്രുവരി 17 ന് റോസ്സം ജസ്റ്റിൻ സീഗലിനെ വിവാഹം കഴിക്കുകയും എന്നാൽ അവർ വിവാഹബന്ധത്തിലല്ല എന്ന് പരസ്യമായി പ്രചരിപ്പിക്കുകയും ചെയ്തു. പൊരുത്തപ്പെടാനാവാത്ത വ്യത്യാസങ്ങൾ ചൂണ്ടിക്കാട്ടി 2009 സെപ്റ്റംബർ 25 ന് ലോസ് ഏഞ്ചൽസിൽ അദ്ദേഹം വിവാഹമോചനത്തിന് അപേക്ഷ നൽകുകയും, 2010 ഡിസംബർ 28 ന് വിവാഹമോചനത്തിന് അന്തിമരൂപം നൽകപ്പെടുകയും ചെയ്തു. രണ്ട് വർഷത്തെ പ്രണയത്തിന്ശേഷം 2015 ഓഗസ്റ്റിൽ എഴുത്തുകാരനും സംവിധായകനുമായ സാം എസ്മായിലുമായി റോസം വിവാഹനിശ്ചയം നടത്തുകയും 2017 മെയ് 28 ന് ഇരുവരും വിവാഹിതരാകുകയും ചെയ്തു. റോസം ഒരു സെലിയാക് ഡിസീസ് ബാധിച്ച വ്യക്തിയാണ്.
അവലംബം
വർഗ്ഗം:1986-ൽ ജനിച്ചവർ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:അമേരിക്കൻ ചലച്ചിത്ര ബാലികാതാരങ്ങൾ വർഗ്ഗം:അമേരിക്കൻ ടെലിവിഷൻ നടിമാർ
ഐ.എം.ഇ.ഐ നമ്പർ
ലഘുചിത്രം|IMEI ഇന്റർനാഷണൽ മൊബൈൽ എകുപ്മെന്റ്റ് ഐഡന്റിറ്റി നമ്പർ എന്നതിനെ ഷോർട്ട് ഫോം ആണ് IMEI .ഇത് ഒരു 15 അക്ക നമ്പർ ആയിരിക്കും.ഇത് മൊബൈൽ ഡിവൈസിനുള്ള സവിശേഷ തിരിച്ചറിയൽ നമ്പർ ആണ്(unique).നിങ്ങളുടെ മൊബൈലിൽ *#06# എന്ന് ഡയൽ ചെയ്‌താൽ നിങ്ങളുടെ ഫോണിന്റെ IMEI നമ്പർ നിങ്ങൾക്ക് ലഭിക്കും.(ഫോണിലും രേഖപ്പെടുത്തിയിട്ടുണ്ടാവും). രണ്ടു സിമ്മുകൾ ഉപയോഗിക്കുവാൻ സാധിക്കുന്ന ഫോണുകളിൽ രണ്ട് IMEI നമ്പർ ഉണ്ടാകും.
ലൂഹൻ അൽഗോരിതം
ഇനി രണ്ടാമത്തെ കോളത്തിലെ നംബരുകളെ നമ്മുക്ക് ഇരട്ടിപ്പിക്കാം 10 18 14 10 4 16 16
ഇനി കിട്ടിയ രണ്ടക്ക നംബരുകളെ നമ്മുക്ക് പരസ്പരം കൂട്ടാം 1+0 1+8 1+4 1+0 4 1+6 1+6
ഉത്തരങ്ങൾ അടുത്ത കോളത്തിൽ എഴുതിനോക്കാം
ഇനി ആദ്യത്തെ കോളത്തിലെ നമ്പരുകളും അവസാനത്തെ കോളത്തിലെ നമ്പരുകളും പരസ്പരം കൂട്ടാം
3 + 9 + 7 + 0 + 0 + 0 + 4 + 1 + 9 + 5 + 1 + 4 + 7 + 7 = 57
നമ്മുക്ക് കിട്ടിയ 57 എന്ന ഉത്തരത്തിനെ 10 കൊണ്ട് നിശ്ശേഷം ഹരിക്കാൻ പറ്റണം എങ്കിൽ ഒരു 3 കൂടെ കൂട്ടി അതിനെ 60 എന്ന സംഖ്യ ആക്കണം.ലൂഹൻ അൽഗോരിതം അനുസരിച്ചു അപ്പോൾ 3 ആണ് നമ്മുടെ IMEI നമ്പറിന്റെ ചെക്ക്‌ സം.അപ്പോൾ നോക്കിയ മൊബൈലിനെ IMIE നമ്പർ ശരിയാണെന്ന് അർത്ഥം.
IMEI നമ്പരും രാജ്യവും
ഇനി IMEI നമ്പരിൽ നിന്ന് ഏതു രാജ്യത്ത് നിര്മിച്ച ഫോൺ ആണെന്ന് നമ്മുക്ക് കണ്ടെത്താം.അതിനു 7 ഉം 8 ഉം സംഖ്യകൾ നോക്കുക 01 / 10 - ഫിന്ലണ്ട് 02 / 20 - യു എ ഇ 03 / 30 - ജർമ്മനി 04 / 40 - ചൈന 05 / 50 - ഇന്ത്യ വിയെട്നാം 06 / 60 - ഹോങ്ങ്കൊന്ഗ് മെക്സിക്കോ 08 / 80 - ഹങ്കറി 13 - അസർബൈജാൻ(ഇത് ഉപയോഗിക്കുന്നത് ആരോഗ്യത്തിനു ഹാനീകരമാനെന്നു റിപ്പോർട്ടുകൾ ഉണ്ട്)
IMEI നമ്പറിന്റെ ഘടന
ഇനി IMEI നമ്പറിന്റെ ഘടന നമ്മുക്ക് പരിശോദിക്കാം
AA-BB BB BB - CC CC CC D ഈ ഫോർമാടിലാകും IMEI നമ്പർ ഉണ്ടാകുക.ആദ്യത്തെ 2 അക്കങ്ങൾ (AA) ബോഡി ഐഡന്റിഫയർ എന്ന് പറയും.അത് അന്ഗീകൃത ജി എസ് എം എ(GSMA) ഗ്രൂപ്പ്‌ നല്കിയ TAC അഥവാ ടൈപ്പ് അല്ലോകേശൻ കോഡ് നമ്പർ ആണ്.പിന്നെത്തെ 6 നമ്പരുകളിൽ നിന്ന് മാനുഫാക്ചാർ, ബ്രാൻഡ്‌ എന്നിവ മനസ്സിലാക്കാം.പിന്നെത്തെ 6 നമ്പരുകൾ ഫോണിന്റെ സീരിയൽ നമ്പർ ആയിരിക്കും.അവസാനം വരുന്നത് ചെക്ക്‌ സം സംഖ്യയും.
ഇത് ഒരു സവിശേഷ തിരിച്ചറിയൽ നമ്പർ ആണെന്ന് പറഞ്ഞല്ലോ.ഒരു ഫോണിനു ഒരു നമ്പർ മാത്രമേ കാണു.അതുകൊണ്ടാണ് മോഷണം പോയതും നഷ്ടപെട്ടതുമായ ഫോണുകൾ ഈ നമ്പർ ഉപയോഗിച്ച് പ്രവർത്തനശൂന്യമാകാൻ പറ്റുന്നത്.
ഒലീന ഡെമിയാനെങ്കോ
ഒരു ഉക്രേനിയൻ ചലച്ചിത്ര സംവിധായികയും ചലച്ചിത്ര നിർമ്മാതാവും തിരക്കഥാകൃത്തുവുമാണ് ഒലീന വിക്ടോറിവ്ന ഡെമിയാനെങ്കോ (ജനനം മെയ് 8, 1966). അവർ ഉക്രെയ്‌നിലെ നാഷണൽ യൂണിയൻ ഓഫ് സിനിമാട്ടോഗ്രാഫേഴ്‌സ്, ഉക്രേനിയൻ ഫിലിം അക്കാദമി (2017 മുതൽ), യൂറോപ്യൻ ഫിലിം അക്കാദമി (2018 മുതൽ) എന്നിവയിൽ അംഗമാണ്. അവർ 1966 മെയ് 8 ന് ലിവിവിൽ ജനിച്ചു. 1990-ൽ അവർ കാർപെൻകോ-കാരി കൈവ് ഇൻസ്റ്റിറ്റ്യൂട്ട് ഓഫ് തിയേറ്റർ ആർട്ടിൽ നിന്ന് ബിരുദം നേടി.
അവാർഡുകളും നാമനിർദ്ദേശങ്ങളും
വിജയി - 2020 ഉക്രേനിയൻ ഫിലിം അക്കാദമി അവാർഡുകൾ (മികച്ച തിരക്കഥ) ഹുത്സുയിൽക ക്സെന്യ, മികച്ച ചിത്രമായും നാമനിർദ്ദേശം ചെയ്യപ്പെട്ടു.
2014 ഒഡേസ ഇന്റർനാഷണൽ ഫിലിം ഫെസ്റ്റിവൽ ദേശീയ മത്സരം F 63.9 Bolezn Iyubvi
2016 ഒഡേസ ഇന്റർനാഷണൽ ഫിലിം ഫെസ്റ്റിവൽ ദേശീയ മത്സരമായ മോയ ബാബുഷ്യ ഫാനി കപ്ലാൻ നാമനിർദ്ദേശം ചെയ്യപ്പെട്ടു.
2017 ഉക്രേനിയൻ ഫിലിം അക്കാദമി അവാർഡുകൾ (മികച്ച ചിത്രം, മികച്ച സംവിധായകൻ)
2021-ൽ ദിമിത്രി ടോമാഷ്‌പോൾസ്‌കിയ്‌ക്കൊപ്പം ഉക്രേനിയൻ ഫിലിം ക്രിട്ടിക്‌സ് അവാർഡുകളിലും അവർ നോമിനേറ്റ് ചെയ്യപ്പെട്ടു (മികച്ച ഫീച്ചർ ഫിലിം) സ്റ്റോറോൺലി (2019)
ഫിലിമോഗ്രഫി
അവർ സംവിധാനം ചെയ്ത സിനിമകളുടെ ഒരു നിര:
കാൻഡി രാജ്യം
ശ്രീലങ്ക ദ്വീപിലെ ദ്വീപിന്റെ മധ്യഭാഗത്തും കിഴക്കൻ ഭാഗത്തും നിലവിലുണ്ടായിരുന്ന ഒരു രാജവാഴ്ചയായിരുന്നു കാൻഡി രാജ്യം. 15-ആം നൂറ്റാണ്ടിന്റെ അവസാനത്തിൽ സ്ഥാപിതമായ ഇത് 19-ആം നൂറ്റാണ്ടിന്റെ ആരംഭം വരെ നിലനിന്നിരുന്നു.
തുടക്കത്തിൽ കോട്ടെ രാജ്യത്തിന്റെ ഒരു ഉപഭോക്തൃ രാജ്യമായ കാൻഡി, പ്രക്ഷുബ്ധമായ 16-ഉം 17-ഉം നൂറ്റാണ്ടുകളിൽ, ജാഫ്ന രാജ്യം, ദക്ഷിണേന്ത്യയിലെ മധുരൈ നായക് രാജവംശം, സീതാവക രാജ്യം, ഡച്ച് കോളനിക്കാർ എന്നിവരുമായി വിവിധ സമയങ്ങളിൽ സഖ്യമുണ്ടാക്കി. അതിന്റെ നിലനിൽപ്പ് ഉറപ്പാക്കാൻ ക്രമേണ ഒരു സ്വതന്ത്ര ശക്തിയായി സ്വയം സ്ഥാപിച്ചു.
1590-കൾ മുതൽ, ശ്രീലങ്ക ദ്വീപിലെ ഏക സ്വതന്ത്ര തദ്ദേശീയ രാഷ്ട്രീയമായിരുന്നു ഇത്. ഹിറ്റ് ആൻഡ് റൺ തന്ത്രങ്ങളുടെയും നയതന്ത്രത്തിന്റെയും സംയോജനത്തിലൂടെ യൂറോപ്യൻ കൊളോണിയൽ ശക്തികളെ അകറ്റിനിർത്തി. ഒടുവിൽ 1818-ൽ ബ്രിട്ടീഷ് കൊളോണിയൽ ഭരണത്തിൻ കീഴിലായി.
പേര്
വർഷങ്ങളായി, കാൻഡി രാജ്യം പല പേരുകളിൽ അറിയപ്പെടുന്നു. ഇതിൽ ഉൾപ്പെടുന്നവ:
ഭൂമിശാസ്ത്രവും കാലാവസ്ഥയും
പ്രധാന ലേഖനം: ശ്രീലങ്കയുടെ ഭൂമിശാസ്ത്രം
കാൻഡി കിംഗ്ഡത്തിന്റെ ഭൂരിഭാഗവും ശ്രീലങ്കയുടെ പർവതപ്രദേശങ്ങളിലും ഇടതൂർന്ന വനപ്രദേശങ്ങളിലും സ്ഥിതിചെയ്യുന്നു. തലസ്ഥാനത്തേക്കുള്ള പർവതപാതകൾ പ്രതിരോധക്കാർക്ക് പതിയിരുന്ന് ആക്രമണം നടത്താൻ ധാരാളം അവസരങ്ങൾ നൽകുന്നു. നഗരത്തിലേക്കുള്ള വഴികൾ രഹസ്യമായി സൂക്ഷിച്ചിരുന്നു. അവയുമായി ബന്ധപ്പെട്ട വിവരങ്ങൾ പ്രചരിപ്പിക്കുന്നത് പലപ്പോഴും മരണത്തിലേക്ക് നയിച്ചേക്കാം. വാർഷിക മഴക്കാലത്ത് മലയോര മേഖലയിലേക്കുള്ള പല വഴികളും സഞ്ചാരയോഗ്യമല്ലാതാവുകയും മലമ്പനി വ്യാപകമാവുകയും ചെയ്തു. അധിനിവേശ ശക്തികൾക്കെതിരെ ഗറില്ലാ യുദ്ധത്തിൽ ഏർപ്പെട്ടുകൊണ്ട്, കാൻഡ്യൻ യുദ്ധങ്ങളിൽ പ്രത്യേക ഫലത്തിൽ ഉപയോഗിച്ച ഒരു തന്ത്രത്തോട് ശത്രുസൈന്യം അടുത്തെത്തിയപ്പോൾ പ്രധാന നഗര കേന്ദ്രങ്ങൾ ഒഴിപ്പിക്കുകയും ചെയ്തുകൊണ്ട് അതിന്റെ അസ്തിത്വത്തിലുടനീളം കണ്ടിയൻ സൈന്യം തങ്ങളുടെ നേട്ടത്തിനായി ഭൂമി ഉപയോഗിച്ചു. രാജ്യത്തിന് ബട്ടിക്കലോവ തുറമുഖത്തേക്ക് ഇടയ്ക്കിടെ പ്രവേശനമുണ്ടായിരുന്നെങ്കിലും അതിന് നാവിക സേനകളൊന്നും ഉണ്ടായിരുന്നില്ല. ഇത് താഴ്ന്ന പ്രദേശങ്ങളിൽ ശക്തമായ സാന്നിധ്യം നിലനിർത്തുന്നതിൽ നിന്ന് പോർച്ചുഗീസുകാരെയും ഡച്ചുകാരെയും തടയാൻ കഴിഞ്ഞില്ല.
External links
വർഗ്ഗം:ഏഷ്യയിലെ മുൻ രാജവാഴ്ചകൾ
റുബിഡിയം ഫ്ലൂറൈഡ്
റുബീഡിയത്തിന്റെ ഫ്ലൂറൈഡ് ലവണമാണ് റുബീഡിയം ഫ്ലൂറൈഡ് (RbF). സോഡിയം ക്ലോറൈഡ് ഘടനയുള്ള ഒരു ക്യുബിക് ക്രിസ്റ്റലാണിത്.
റുബിഡിയം ഫ്ലൂറൈഡ് നിർമ്മാണത്തിന് നിരവധി രീതികളുണ്ട്. റൂബിഡിയം ഹൈഡ്രോക്സൈഡിനെ ഹൈഡ്രോഫ്ലൂറിക് ആസിഡുമായി പ്രതിപ്രവർത്തിപ്പിക്കുകയാണ് ഒരു മാർഗ്ഗം:
ഹൈഡ്രോഫ്ലൂറിക് ആസിഡ് ഉപയോഗിച്ച് റുബിഡിയം കാർബണേറ്റ് നിർവീര്യമാക്കുകയാണ് മറ്റൊരു രീതി:
റുബീഡിയം ലോഹം ഫ്ലൂറിൻ വാതകവുമായി നേരിട്ട് പ്രവർത്തിപ്പിക്കുക എന്നതാണ് മറ്റൊരു മാർഗ്ഗം. റുബീഡിയം ഹാലൊജെനുകളുമായി തീവ്രമായി പ്രവർത്തിക്കുന്നു. പക്ഷേ, ഈ മാർഗ്ഗം വളരെക്കുറഞ്ഞ തോതിൽ മാത്രമേ ഉപയോഗിക്കാറുള്ളൂ:
അവലംബം
വർഗ്ഗം:ഫ്ലൂറൈഡുകൾ
ഹിദെകി യുകാവ
ഹിദെകി യുകാവ.(湯川 秀樹 Yukawa Hideki?, 23 January 1907 – 8 September 1981).ജപ്പാൻകാരനായ സൈദ്ധാന്തിക ഭൗതിക ശാസ്ത്രജ്ഞൻ.നോബൽ പുരസ്ക്കാരത്തിന് അർഹനായ ആദ്യ ജപ്പാൻകാരൻ.മൗലിക കണങ്ങളെക്കുറിച്ചുള്ള ഗവേഷണങ്ങളിൽ ഏർപ്പെട്ടു.1947 ൽ പയോണുകൾ എന്ന മൗലിക കണങ്ങളുടെ നിലനിൽപ്പിനെക്കുറിച്ച് പ്രവചിച്ചു. പയോണുകൾ കണ്ടെത്തിയതിനെ തുടർന്ന് 1949 ലെ ഭൗതിക ശാസ്ത്രത്തിനുള്ള നോബൽ പുരസ്കാരം ലഭിച്ചു.കെ ക്യാപ്ച്യുർ സിദ്ധാന്തത്തിന്റെ വികാസത്തിലും പങ്കാളിയായിരുന്നു.
അവലംബം
വർഗ്ഗം:1907-ൽ ജനിച്ചവർ വർഗ്ഗം:1981-ൽ മരിച്ചവർ വർഗ്ഗം:ജാപ്പനീസ് ഭൗതികശാസ്ത്രജ്ഞർ വർഗ്ഗം:സൈദ്ധാന്തിക ഭൗതികശാസ്ത്രജ്ഞർ
ആർ.കെ. ദാമോദരൻ
പ്രമുഖ കവിയും ഗാനരചയിതാവുമാണ് '''ആർ.കെ. ദാമോദരൻ.'''ദീർഘകാലം മാതൃഭൂമിയിൽ ജീവനക്കാരനായിരുന്നു. ലളിത സംഗീത ശാഖയിൽ കേരള സംഗീതനാടക അക്കാദമിയുടെ 2013 ലെ കലാശ്രീ പുരസ്കാരം ലഭിച്ചിട്ടുണ്ട്.
ജീവിതരേഖ
1953 ഓഗസ്റ്റ് 1-ന് കർക്കടകമാസത്തിലെ രേവതി നക്ഷത്രത്തിൽ പാലക്കാട് ജില്ലയിലെ മഞ്ഞപ്രയിൽ പരേതരായ കൊടത്താനാട്ടുചിറയിൽ കളത്തിൽ രാമൻകുട്ടി നായരുടെയും പാലക്കാട് പള്ളത്തേരി കപ്പാടത്ത് പുത്തൻവീട്ടിൽ കല്യാണിക്കുട്ടിയമ്മയുടെയും മകനായി ജനിച്ച ദാമോദരൻ, എന്നാൽ പഠിച്ചതും വളർന്നതുമെല്ലാം എറണാകുളത്താണ്. എറണാകുളം ഭാരതീയ വിദ്യാഭവൻ, മഹാരാജാസ് കോളേജ് എന്നിവിടങ്ങളിൽ നിന്ന് വിദ്യാഭ്യാസം പൂർത്തിയാക്കി. 1978-ൽ പുറത്തിറങ്ങിയ രാജു റഹീം എന്ന ചിത്രത്തിനുവേണ്ടിയാണ് ആദ്യമായി ഗാനരചന നിർവ്വഹിച്ചത്. ഈ ചിത്രത്തിലെ രവിവർമ്മച്ചിത്രത്തിൻ രതിഭാവമേ എന്ന ഗാനം സൂപ്പർഹിറ്റായിരുന്നു. എം.കെ. അർജുനൻ ഈണം പകർന്ന ഈ ഗാനം ആലപിച്ചത് യേശുദാസാണ്. തുടർന്ന് 100-ഓളം ചിത്രങ്ങൾക്കുവേണ്ടി അദ്ദേഹം ഗാനരചന നിർവ്വഹിച്ചു. മലയാളത്തിലെ മിക്ക പ്രമുഖ സംഗീതസംവിധായകർക്കൊപ്പവും അദ്ദേഹം പ്രവർത്തിച്ചിട്ടുണ്ട്. സുഖം ഒരു ഗ്രീഷ്മമിറങ്ങിയ ഭൂവിൽ, താളം തെറ്റിയ താരാട്ട്, ചന്ദ്രകിരണത്തിൻ ചന്ദനമുണ്ണും തുടങ്ങിയവ അദ്ദേഹത്തിന്റെ പ്രസിദ്ധ ചലച്ചിത്രഗാനങ്ങളാണ്.
എങ്കിലും ദാമോദരനെ കൂടുതൽ അടുത്തറിയുന്നത് അദ്ദേഹം എഴുതിയ ഭക്തിഗാനങ്ങളിലൂടെയാണ്. 1980-ൽ പുറത്തിറങ്ങിയ ഹരിശ്രീ പ്രസാദം എന്ന ആൽബത്തിനുവേണ്ടിയാണ് അദ്ദേഹം ആദ്യമായി ഭക്തിഗാനങ്ങൾ എഴുതിയത്. മറ്റൊരു നവാഗതനായിരുന്ന ടി.എസ്. രാധാകൃഷ്ണനായിരുന്നു സംഗീതസംവിധായകൻ. പി. ജയചന്ദ്രൻ, കാഞ്ഞങ്ങാട് രാമചന്ദ്രൻ, കാവാലം ശ്രീകുമാർ, കല്യാണി മേനോൻ, മെഹബൂബ് എന്നിവർ ഗാനങ്ങൾ ആലപിച്ച് ഈ ആൽബം അക്കാലത്ത് വൻ ഹിറ്റായിരുന്നു. തുടർന്ന് 300-ഓളം ആൽബങ്ങൾക്ക് അദ്ദേഹം ഗാനരചന നിർവ്വഹിച്ചിട്ടുണ്ട്. കൂടുതലും അയ്യപ്പഭക്തിഗാനങ്ങളാണ് അദ്ദേഹം രചിച്ചിട്ടുള്ളത്. അവയിൽ തന്നെ, ഖൽബിന്റെ വാനിൽ ഒരു ഹൂറിപ്പരുന്ത്, കൊച്ചുതൊമ്മൻ സ്വാമിയുണ്ട് കൂട്ടുകാരുണ്ട് തുടങ്ങിയ ഗാനങ്ങൾ അതുവരെ കേട്ട അയ്യപ്പഭക്തിഗാനങ്ങളിൽ നിന്ന് വ്യത്യസ്തമായി മതേതരപശ്ചാത്തലത്തിൽ രചിച്ച ഗാനങ്ങളെന്ന നിലയിൽ ശ്രദ്ധേയമാണ്. ദാമോദരൻ-രാധാകൃഷ്ണൻ സഖ്യത്തിന്റേതുമാത്രമായി ഏകദേശം മുപ്പതിനടുത്ത് ആൽബങ്ങളുണ്ട്. അയ്യപ്പസ്തുതികളിൽ കൂടുതൽ വ്യത്യസ്തത പുലർത്തുക എന്നതാണ് തന്റെ ലക്ഷ്യമെന്ന് അദ്ദേഹം പറയുന്നു. 1996-ൽ പുറത്തിറങ്ങിയ മകരോത്സവം എന്ന ആൽബത്തിനുവേണ്ടി അദ്ദേഹം രചിച്ച തറവാട്ടിൽ മലയാളിയ്ക്കയ്യനയ്യപ്പൻ സ്വാമിയ്ക്ക് എന്ന ഗാനത്തിന്റെ പല്ലവിയിൽ മലയാളം, തമിഴ്, തെലുങ്ക്, കന്നഡ എന്നീ നാലുഭാഷകളിലെയും പ്രയോഗങ്ങൾ ഉപയോഗിച്ചിട്ടുണ്ട്. എം.എസ്. വിശ്വനാഥൻ ഈണം പകർന്ന ഈ ഗാനം ആലപിച്ചത് ബിജു നാരായണനാണ്.
ഒരു രാഷ്ട്രീയപ്പാർട്ടിയോടും അടുപ്പമില്ലെങ്കിലും നിരവധി രാഷ്ട്രീയഗാനങ്ങളും അദ്ദേഹം രചിച്ചിട്ടുണ്ട്. മുൻ മുഖ്യമന്ത്രി കെ. കരുണാകരനെക്കുറിച്ചെഴുതിയ 'കരുത്ത് ജന്മമെടുത്തപ്പോൾ കരുണാകർജി ലീഡർജി എന്നുതുടങ്ങുന്ന ഗാനം കൊണ്ട് കരുണാകരന്റെ പ്രശംസയും അദ്ദേഹം നേടിയെടുത്തു. കേരള സ്കൂൾ കലോത്സവം അടക്കം നിരവധി പരിപാടികളിൽ പാടാൻ വേണ്ടിയും അദ്ദേഹം ഗാനങ്ങൾ രചിച്ചിട്ടുണ്ട്. അവയിൽ, ടി.എസ്. രാധാകൃഷ്ണൻ ഈണം നൽകി സതീഷ് ഭട്ട് ആലപിച്ച ഗാന്ധിജി ദർശിച്ച സ്വപ്നത്തിലൊന്നിലെ എന്ന ഗാനം സർവ്വകലാശാലാ കലോത്സവത്തിന്റെ സോണൽ-നാഷണൽ ഘട്ടങ്ങൾ കടന്ന് റഷ്യയിൽ നടന്ന അന്തർദ്ദേശീയ യുവജനോത്സവത്തിലേയ്ക്ക് തിരഞ്ഞെടുക്കപ്പെട്ടു. കൂടാതെ, ഇന്ത്യൻ ക്രിക്കറ്റ്, ഫുട്ബോൾ ടീമുകൾക്കുവേണ്ടിയും അദ്ദേഹം ഗാനങ്ങൾ രചിച്ചിട്ടുണ്ട്. ടീം ഇന്ത്യ വിജയീ ഭവഃ, ഗോൾ ഫുട്ബോൾ എന്നിവ അവയിൽ ശ്രദ്ധേയമാണ്.
അധുനാതനം, കഥാ രാവണീയം എന്നീ രണ്ട് കാവ്യസമാഹാരങ്ങൾ ആർ.കെ. ദാമോദരൻ പ്രസിദ്ധീകരിച്ചിട്ടുണ്ട്. അമ്മേ നാരായണ, അരവണ മധുരം എന്നിവ ആർ.കെ. യുടെ ഗാനസമാഹാര ഗ്രന്ഥങ്ങളാണ്. കേരള സംഗീതനാടക അക്കാദമിയുടെ ‘കലാശ്രീ’ പുരസ്‌കാരം (2013), കുഞ്ഞുണ്ണിമാസ്റ്റർ പുരസ്‌കാരം (2008), വാദ്യമിത്ര സുവർണ്ണമുദ്ര (2006), അയ്യപ്പഗാനശ്രീ പുരസ്‌കാരം (1994), ഇപ്റ്റയുടെ ദേശീയോദ്ഗ്രഥന ഗാനപുരസ്‌കാരം (1992), നാന മിനിസ്‌ക്രീൻ അവാർഡ് (1991) തുടങ്ങി നിരവധി അംഗീകാരങ്ങൾ ലഭിച്ചിട്ടുണ്ട്.
മഹാരാജാസ് കോളേജിലെ സഹപാഠിയായിരുന്ന രാജലക്ഷ്മിയാണ് ദാമോദരന്റെ ഭാര്യ. 1985-ലായിരുന്നു ഇവരുടെ വിവാഹം. ഇവർക്ക് അനഘ എന്ന പേരിൽ ഒരു മകളുണ്ട്.
അവലംബം
വർഗ്ഗം:മലയാളചലച്ചിത്രഗാനരചയിതാക്കൾ വർഗ്ഗം:പാലക്കാട് ജില്ലയിൽ ജനിച്ചവർ വർഗ്ഗം:1953-ൽ ജനിച്ചവർ വർഗ്ഗം:ഓഗസ്റ്റ് 1-ന് ജനിച്ചവർ വർഗ്ഗം:മലയാളകവികൾ
വില്ലി വാൻ നിക്കെർക്ക്
വില്ലെം (വില്ലി) എബ്രഹാം വാൻ നീകെർക്ക് (ജീവിതകാലം: 29 ജൂൺ 1937 പ്രിട്ടോറിയയിൽ – 8 ഓഗസ്റ്റ് 2009) ഒരു ദക്ഷിണാഫ്രിക്കൻ ഡോക്ടറും പ്രൊഫസറും രാഷ്ട്രീയക്കാരനുമായിരുന്നു. 1985 മുതൽ 1989 വരെയുള്ള കാലത്ത് പിഡബ്ല്യു ബോത്തയുടെ സർക്കാരിൽ ആരോഗ്യമന്ത്രിയും 1983 മുതൽ 1985 വരെ സൗത്ത് വെസ്റ്റ് ആഫ്രിക്കയുടെ അഡ്മിനിസ്ട്രേറ്റർ ജനറലുമായിരുന്നു വാൻ നീകെർക്ക്. സൈറ്റോജെനെറ്റിക്സ്, സെൽ ബയോളജി, ഗൈനക്കോളജി, ഒബ്സ്റ്റട്രിക്സ് എന്നിവയിൽ വൈദഗ്ദ്ധ്യം നേടി.
ജീവചരിത്രം
പ്രിട്ടോറിയയിൽ ജനിച്ച വാൻ നീകെർക്ക് ഓറഞ്ച് ഫ്രീ സ്റ്റേറ്റിൽ സ്ഥിതി ചെയ്യുന്ന ഫാമിലി ഫാമിലാണ് വളർന്നത്. പ്രിട്ടോറിയ സർവകലാശാലയിൽ വൈദ്യശാസ്ത്രവും ശസ്ത്രക്രിയയും പഠിച്ച അദ്ദേഹം 1959-ൽ ബിരുദം നേടി. യുണൈറ്റഡ് സ്റ്റേറ്റ്സിലെ ന്യൂയോർക്കിലെ ബഫല്ലോയിലുള്ള റോസ്വെൽ പാർക്ക് മെമ്മോറിയൽ കാൻസർ ഇൻസ്റ്റിറ്റ്യൂട്ടിൽ ഗവേഷകനായി പ്രവർത്തിച്ച അദ്ദേഹം 1960-ൽ ദക്ഷിണാഫ്രിക്കയിലേക്ക് മടങ്ങുന്നതിന് മുമ്പ് പ്രിട്ടോറിയ സർവകലാശാലയിലെ ഒബ്സ്റ്റട്രിക്സ് ആൻഡ് ഗൈനക്കോളജി വിഭാഗത്തിൽ ജോലി ചെയ്തു.
1965-ൽ ലണ്ടനിലെ റോയൽ കോളേജ് ഓഫ് ഒബ്സ്റ്റട്രീഷ്യൻസ് ആൻഡ് ഗൈനക്കോളജിസ്റ്റിൽ (MRCOG) അംഗമായി. വാൻ നീകെർക്ക് 1971-ൽ കോളേജ് ഓഫ് ഒബ്‌സ്റ്റട്രീഷ്യൻസ് ആൻഡ് ഗൈനക്കോളജിസ്റ്റുകളുടെ (FRCOG) ഫെലോ ആയി. 1969-ൽ അദ്ദേഹം പഠിപ്പിച്ചിരുന്ന പ്രിട്ടോറിയ സർവകലാശാലയിൽ അദ്ധ്യാപകൻ/കൺസൾട്ടന്റായി നിയമിതനായി. 1970-ൽ അദ്ദേഹം സ്റ്റെല്ലെൻബോഷ് സർവ്വകലാശാലയിലേക്ക് മാറി, അവിടെ അദ്ദേഹത്തിന് പൂർണ്ണ പ്രൊഫസർഷിപ്പ് നൽകുകയും ഒബ്‌സ്റ്റട്രിക്‌സ് ആൻഡ് ഗൈനക്കോളജി വിഭാഗത്തിന്റെ തലവനാക്കുകയും ചെയ്തു.
വാൻ നിക്കെർക്ക് 1982-ൽ സ്റ്റെല്ലൻബോഷ് സർവകലാശാല വിട്ട് രാഷ്ട്രീയത്തിൽ പ്രവേശിച്ചു. 1983-ൽ ഇന്റർനാഷണൽ അക്കാദമി ഓഫ് സൈറ്റോളജിയുടെ പ്രസിഡന്റ് സ്ഥാനം അദ്ദേഹം ഉപേക്ഷിച്ചു, തെക്ക്-പടിഞ്ഞാറൻ ആഫ്രിക്കയുടെ അഡ്മിനിസ്ട്രേറ്ററായി നിയമിതനായി. 1985-89 കാലഘട്ടത്തിൽ പി.ഡബ്ല്യു.ബോത്തയുടെ മന്ത്രിസഭയിൽ ആരോഗ്യ-ജനസംഖ്യാ വികസന മന്ത്രിയായി നിയമിതനായ അദ്ദേഹം മുതൽ പ്രസിഡൻറ്സ് കൗൺസിലിലും സേവനമനുഷ്ഠിച്ചു.
1992-ൽ, നാഷണൽ പാർട്ടിക്ക് അധികാരത്തിലുള്ള പിടി നഷ്‌ടപ്പെടാൻ തുടങ്ങിയപ്പോൾ, കേപ്‌ടൗണിന്റെ പ്രാന്തപ്രദേശങ്ങളിൽ ഗൈനക്കോളജിസ്റ്റായി സ്വകാര്യമേഖലയിലേക്ക് മടങ്ങാൻ നിക്കെർക്ക് രാഷ്ട്രീയം ഉപേക്ഷിച്ചു. 2004ൽ വിരമിച്ചു.
റഫറൻസുകൾ
വർഗ്ഗം:2009-ൽ മരിച്ചവർ വർഗ്ഗം:1937-ൽ ജനിച്ചവർ
ഫിൻലൻറിലെ വിദ്യാഭ്യാസം
ഫിൻലാൻറ് വിദ്യാഭ്യാസം ലോകത്ത് പ്രശസ്തമാണ്. മുഴുവൻ സ്കൂൾ വിദ്യാർഥികൾക്കും ഭക്ഷണം സൗജന്യമായി നൽകൽ ഇവിടത്തെ രീതികളിലൊന്നാണ്.മൂന്ന് വയസ്സ് വരെയുള്ള കുട്ടികൾക്കും പിഞ്ചു ശിശുക്കൾക്കും ഡെകെയർ സൗകര്യം, സ്കൂൾ വിദ്യാഭ്യാസം തുടങ്ങും മുമ്പുള്ള ഒരു വർഷത്തെ പ്രീ സ്കൂ( അല്ലെങ്കിൽ ആറ് വയസ്സായ കുട്ടികൾക്ക് കിൻറർഗാർട്ടൻ സൗകര്യം) ഒമ്പത് വർഷം നീളുന്ന നിർബന്ധിതമായ സ്കൂൾ( ഏഴ് വയസ്സ് മുതൽ 16 വയസ്സ് വരെ) അക്കാദമികമോ തൊഴിലധിഷ്ഠിതമോ ആയ നിർബന്ധിതമായ പോസ്റ്റ് സെക്കണ്ടറി (പ്ലസ്ടുവിന് തുല്യം), ഉന്നത വിദ്യാഭ്യാസം ( സർവകലാശാല) മുതിർന്നവർക്കുള്ള (തുടർ വിദ്യാഭ്യാസം)വിദ്യാഭ്യാസം എന്നിങ്ങനെയാണ് പ്രവർത്തിക്കുന്നത്. പൂർണ്ണമായും സർക്കാർ നിയന്ത്രണത്തിലാണ് ഇവിടത്തെ വിദ്യാഭ്യാസ സബ്രദായം പ്രവർത്തിക്കുന്നത്.
9 വർഷത്തെ പഠനത്തിന് ശേഷം അതായത് പതിനാറാമത്തെ വയസ്സിൽ അടിസ്ഥാന വിദ്യാഭ്യാസം പൂർത്തിയാക്കി വിദ്യാർഥികൾ അവരുടെ അക്കാദമിക വിദ്യാഭ്യാസത്തിലേക്കോ (ലുക്യോ) തൊഴിലധിഷ്ഠിത കോഴ്സോ(അമ്മട്ടിക്കോലു)കോഴ്സുകളിലേക്ക് ചേരുന്നു.മൂന്ന് വർഷമാണ് ഇതിൻറെ കാലാവധി.ഈ ഘട്ടത്തിൽ മൂന്നാംഘട്ട പഠനത്തിലേക്ക് യോഗ്യത നേടുന്നു.മൂന്നാം ഘട്ട വിദ്യാഭ്യാസമെന്നത് സർവകലാശാലയിലേക്കോ പോളിടെക്നിക്കിലോക്കോ ( യൂനിവേഴ്സിറ്റി ഓഫ് അപ്ലൈഡ് സയൻസ്) പ്രവേശിക്കുന്നു.
സാധാരണയായി സർവകലാശാല ബിരുദമുള്ളവർക്കാണ് ബിരുദാനന്തര കോഴ്സുകളിലേക്ക് പ്രവേശനമുള്ളത്.രാജ്യത്ത് 17 സർവകലാശാലകളും 27 അപ്ലൈഡ് സയൻസ് യൂനിവേഴ്സിറ്റികളുമാണുള്ളത്.
2006ലെ കണക്കുകൾ പ്രകാരം 2008 ലെ യുഎൻ, മാനവ വികസന സൂചിക പ്രകാരം ഫിൻലാൻറ് ആണ് ലോകത്ത് വിദ്യാഭ്യാസ സൂചികയിൽ ഒന്നാം സ്ഥാനത്ത് നിൽക്കുന്നത്. 0.993 ആണ് പ്രസ്തുത നമ്പർ.ഡെൻമാർക്ക്, ഓസ്ട്രേലിയ, ന്യൂസിലാൻറ് എന്നീ രാജ്യങ്ങൾ തൊട്ടുപിറകെ ഇടം നേടിയവയാണ്.സർക്കാർ നിയന്ത്രണത്തിലുള്ള വിദ്യാഭ്യാസ സബ്രദായം, ഉന്നത ശേഷിയുള്ള അധ്യാപകർ,സ്കൂളുകളുടെ പരാമാധികാരം എന്നിവ ഇവിടത്തെ വിദ്യാഭ്യാസത്തിൻറെ എടുത്തുപറയേണ്ട കാര്യങ്ങളാണ്. പിസ ടെസ്റ്റിലും ഉന്നത ശ്രേണിയിലാണ് ഫിൻലാൻറ്.ലോക നിലവാരവുമായി വിദ്യാർഥികളുടെ അറിവ് പരിശോധിക്കുന്ന പരീക്ഷയാണ് പിസ. 2012 മുതൽ ഇതിൽ നേരിയ വ്യത്യാസം സംഭവിക്കുന്നുണ്ടെങ്കിലും വായനയുടെ കാര്യത്തിൽ ആറാം സ്ഥാനത്തും ഗണിതശാസ്ത്ര റാങ്കിംഗിൽ പന്ത്രണ്ടാം സ്ഥാനത്തും ശാസ്ത്രത്തിൽ അഞ്ചാം സ്ഥാനത്തുമാണുള്ളത്.അതെസമയം 2003ലെ പിസ ഫലപ്രകാരം സയൻസിലും വായനയിലും ഒന്നാം സ്ഥാനത്തും ഗണിതത്തിൽ രണ്ടാം സ്ഥാനത്തുമായിരുന്നു.ലോക സാമ്പത്തിക ഫോറത്തിൻറെ റാങ്കിങ്ങിലും ഫിൻലാൻറ് വിദ്യാഭ്യാസം ഒന്നാം സ്ഥാനത്താണ്. ജിർകി കാറ്റനൈൻ, അലക്സാണ്ടർ സറ്റബ്, ജുഹാ സിപില എന്നിവർ 2011-2018 വരയെുള്ള കാലയളവിൽ €1.5 ബില്യൺ ആണ് ഇവിടത്തെ വിദ്യാഭ്യാസത്തിനായിചിലവഴിച്ചത്.
സാന്താ പോള
സാന്താ പോള, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് വെഞ്ചുറ കൗണ്ടിയിലുൾപ്പെട്ട ഒരു നഗരമാണ്. സാന്താ ക്ലാര നദി യുടെ താഴ്വരയിലെ ഫലഭൂയിഷ്ടമായ തോട്ടങ്ങൾക്കിടയിലായി സ്ഥിതി ചെയ്യുന്ന ഈ നഗരം "സിട്രസ് കാപ്പിറ്റൽ ഓഫ് ദ വേൾഡ്" എന്ന പേരിൽ വിനോദ സഞ്ചാരികളെ ആകർഷിക്കുന്നു. കാലിഫോർണിയയിലെ പെട്രോളിയം വ്യവസായത്തിന്റെ ആദ്യകാല കേന്ദ്രങ്ങളിലൊന്നാണ് സാന്ത പോള നഗരം. 1890 ൽ സ്ഥാപിതമായ യൂണിയൻ ഓയിൽ കമ്പനി ഓഫ് കാലിഫോർണിയയുടെ സ്ഥാപക കെട്ടിടമായ യൂണിയൻ ഓയിൽ കമ്പനി ബിൽഡിംഗ് ഇപ്പോൾ കാലിഫോർണിയ ഓയിൽ മ്യൂസിയമായി പരിവർത്തനം ചെയ്യപ്പെട്ടിരിക്കുന്നു. 2000 ലെ സെൻസസ് പ്രകാരം 28,598 ആയിരുന്ന ഈ നഗരത്തിലെ ജനസംഖ്യ 2010 ലെ സെൻസസിൽ 29,321 ആയി വർദ്ധിച്ചിരുന്നു.
ചരിത്രം
ഇന്നത്തെ സാന്ത പോള നഗരം നിലനിൽക്കുന്ന പ്രദേശം യഥാർത്ഥത്തിൽ ഒരു തദ്ദേശീയ അമേരിക്കൻ ഇന്ത്യൻ ജനതയായ ചുമാഷ് വർഗ്ഗത്തിൻറെ അധിവാസകേന്ദ്രമായിരുന്നു.
ഭൂമിശാസ്ത്രം
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾ പ്രകാരം സാന്താ പോള നഗരത്തിൻറെ ആകെ വിസ്തീർണം 4.7 ചതുരശ്ര മൈൽ (12 ചതുരശ്ര കിലോമീറ്റർ) ആണ്. ഇതിൽ 4.6 ചതുരശ്ര മൈൽ (12 ചതുരശ്ര കിലോമീറ്റർ) ഭൂപ്രദേശം കര ഭൂമിയും 0.1 ചതുരശ്ര മൈൽ (0.26 ചതുരശ്ര കിലോമീറ്റർ) ഭൂപ്രദേശം (2.41% ) ജലം ഉൾപ്പെട്ടതുമാണ്. സാന്താ ക്ലാര നദിയുടെ വടക്കൻ തീരത്ത് സാന്താ ക്ലാരാ നദീതടത്തിൽ ഫലവൃക്ഷത്തോപ്പുകളാൽ ചുറ്റപ്പെട്ടാണ് ഈ നഗരം സ്ഥിതി ചെയ്യുന്നത്.
അവലംബം
വർഗ്ഗം:കാലിഫോർണിയയിലെ നഗരങ്ങൾ
സന്ദീപ് പാണ്ഡെ
മാഗ്സസെ അവാർഡ് ജേതാവായ സാമൂഹികപ്രവർത്തകനാണ് '''പ്രൊഫ. സന്ദീപ് പാണ്ഡെ'''. ഇന്ത്യയിലെ  കുട്ടികളുടെ അവകാശസംരക്ഷണത്തിനായും പരിസ്ഥിതി സംരക്ഷണത്തിനായും   അഴിമതിരഹിത ഇന്ത്യക്കു വേണ്ടിയും നിരവധി പ്രവർത്തനങ്ങൾ സംഘടിപ്പിക്കുന്നു. ഡോ. ദീപക് ഗുപ്ത, വി.ജെ.പി. ശ്രീവാസ്തവ എന്നിവരുമായി ചേർന്ന് ആശ ഫോർ എജുക്കേഷൻ സ്ഥാപിച്ചു.
ഇബ്ൻ അൽ ഖൈസറാനി
ഇസ്‌ലാമിക പണ്ഡിതനും ചരിത്രകാരനുമായിരുന്നു ഇബ്ൻ അൽ ഖൈസറാനി എന്ന പേരിൽ വിഖ്യാതനായ അബൂ അൽ ഫദ്‌ൽ മുഹമ്മദ് ബിൻ താഹിർ ബിൻ അലി ബിൻ അഹ്മദ് അൽ ശൈബാനി അൽ മഖ്ദീസി (1057-1113). ഖുർആന് ശേഷം പ്രാമാണികത കൽപ്പിക്കപ്പെടുന്ന ആറ് ഹദീഥ് ശേഖരങ്ങൾ ഏതൊക്കെ എന്ന് തീരുമാനിക്കുന്നതിൽ നിർണ്ണായക പങ്ക് വഹിച്ച അദ്ദേഹം  സുനൻ ഇബ്ൻ മാജയെ പ്രാമാണിക ഗ്രന്ഥമായി വിലയിരുത്തിയ ആദ്യ പണ്ഡിതനാണ്.
അവലംബം
വർഗ്ഗം:1050-കളിൽ ജനിച്ചവർ
ബാസൽ മിഷൻ
1815 മുതൽ 2001 വരെ സ്വിറ്റ്സർലാണ്ടിലെ ബാസൽ പട്ടണം കേന്ദ്രമാക്കി ആഗോളതലത്തിൽ ക്രിസ്തുമതപ്രചാരണത്തിനുവേണ്ടി പ്രവർത്തിച്ചിരുന്ന ഒരു മിഷണറി സംഘടനയായിരുന്നു ബാസൽ മിഷൻ (Basel Mission). ലോകത്തിന്റെ അവികസിതസമൂഹങ്ങളിൽ പലേടത്തുമെന്ന പോലെ, കേരളത്തിന്റെയും ചരിത്രത്തിൽ വിദ്യാഭ്യാസം, സാമൂഹ്യക്ഷേമം, വ്യവസായം, മാദ്ധ്യമ പ്രസിദ്ധീകരണം എന്നീ രംഗങ്ങളിലൂടെ തനതും വ്യക്തവുമായ സംഭാവനകൾ നൽകാൻ ഈ സംഘടനയ്ക്കു കഴിഞ്ഞിരുന്നു.
ചരിത്രം
വിവിധ പ്രൊട്ടസ്റ്റന്റ് സഭാവിശ്വാസികളിൽനിന്നുമുള്ള ഏതാനും മിഷണറി പ്രവർത്തകരാണു് 1815-ൽ സ്വിറ്റ്സർലാണ്ടിലെ ബാസൽ എന്ന സ്ഥലം കേന്ദ്രമാക്കി ജെർമ്മൻ മിഷണറി സൊസൈറ്റി എന്ന പേരിൽ ഈ സംഘം സ്ഥാപിച്ചതു്. പിൽക്കാലത്ത് ബാസൽ ഇവാഞ്ചെലിക്കൽ മിഷണറി സൊസൈറ്റി എന്നും വീണ്ടും ബാസൽ മിഷൻ എന്നും സംഘത്തിന്റെ പേരു മാറ്റുകയുണ്ടായി. 1816-ൽ ഡച്ചുകാരും ഇംഗ്ലീഷുകാരുമായ മിഷണറിമാരെ പരിശീലിപ്പിക്കാൻ ഒരു സ്കൂൾ തുടങ്ങിക്കൊണ്ട് സംഘം അവരുടെ പ്രവർത്തനങ്ങൾക്കു പ്രാരംഭം കുറിച്ചു. തുടർന്നു് രണ്ടു നൂറ്റാണ്ടുകളോളം റഷ്യ, ഘാന (1828), ഇന്ത്യ (1834), ചൈന (1847), കാമറൂൺ (1886), ബോർണിയോ (1921), നൈജീരിയ (1951), ലാറ്റിൻ അമേരിക്ക (1972), സുഡാൻ (1973) തുടങ്ങിയ രാജ്യങ്ങളിൽ അവരുടെ പ്രവർത്തനങ്ങൾ വ്യാപിപ്പിച്ചു.
1828 ഡിസംബർ 18നു് ഡച്ച് മേൽക്കോയ്മയിലായിരുന്ന ആഫ്രിക്കയിലെ ഘാന(അന്നത്തെ പേരു്: സുവർണ്ണതീരം)യിലെ സഭാപ്രവർത്തനങ്ങൾക്കു വേണ്ടി നാലു മിഷണറിമാരെ അയച്ചുകൊണ്ടാണു് ബാസൽ മിഷൻ അവരുടെ ഭൂഖണ്ഡാന്തര സഭാപ്രചാരണത്തിനു തുടക്കമിട്ടതു്. 1834 ഒക്ടോബറിൽ കോഴിക്കേട്ടേക്കു് മൂന്നു പാതിരിമാരെ അയച്ചു. എന്നാൽ ഏറെത്താമസിയാതെ അവർ മംഗലാപുരത്തേക്കു നീങ്ങി. ഇന്ത്യയിലെ പ്രഥമ ബാസൽ മിഷൻ കേന്ദ്രം അവിടെയായിരുന്നു. കന്നഡ ഭാഷ സംസാരിക്കുന്ന കാനറ അങ്ങനെ അവരുടെ ആദ്യത്തെ പ്രവർത്തനമേഖലയായി.
ബാസൽ മിഷനും ഗുണ്ടർട്ടും
വർഗ്ഗം:ആധ്യാത്മിക സംഘടനകൾ
അവർമ
കോട്ടയം ജില്ലയിലെ പെരുവയ്ക്കു സമീപമുള്ള ഒരു പ്രദേശമാണ് അവർമ.
ദാരിദ്ര്യം ഇന്ത്യയിൽ
ദാരിദ്ര്യത്തിന്റെ കാര്യത്തിൽ ലോകരാഷ്ട്രങ്ങളുടെ ഇടയിൽ ഇന്ത്യയ്ക്ക് മൂന്നാം സ്ഥാനമാണുള്ളത്. 2010 ൽ ലോകബാങ്ക് പുറത്തു വിട്ട കണക്കു പ്രകാരം, ഇന്ത്യയിലെ 32.7 ശതമാനം ആളുകൾ അന്താരാഷ്ട്ര ദാരിദ്ര്യ രേഖക്കു താഴെയാണ്. ഇവരുടെ ദൈനിക വരുമാനം ഏതാണ്ട് 1.25 അമേരിക്കൻ ഡോളറിനു തുല്യമായ തുകയിലും കുറവാണ്. അതേ സമയം 68.7% ആളുകൾ 2 അമേരിക്കൻ ഡോളറിൽ താഴെയുള്ള വരുമാനം കൊണ്ടാണ് ജീവിക്കുന്നത്. . ഒരു ദിവസത്തേക്ക് നിശ്ചിത കലോറി ഭക്ഷണം വാങ്ങാനുള്ള ഒരാളുടെ സാമ്പത്തികശേഷിയെ ആണ് ദാരിദ്ര്യത്തിന്റെ അളവുകോൽ ആയി കണക്കാക്കുന്നത്. ഗ്രാമങ്ങളിൽ ഇത് 2100 കലോറി ആണ്, നഗരങ്ങളിൽ ഇതിന്റെ അളവ് 2400 കലോറി ആണ്.
ഐക്യരാഷ്ട്രസംഘടയുടെ 2010 ലെ കണക്കു പ്രകാരം, ഇന്ത്യയിൽ ഏതാണ്ട് 37.2% ആളുകൾ ദേശീയ ദാരിദ്ര്യ രേഖക്കു താഴെയാണ് ജീവിക്കുന്നത്. 26 ആഫ്രിക്കൻ രാജ്യങ്ങളിലുള്ളതിനേക്കാൾ ദരിദ്രർ ഇന്ത്യയിലെ 8 സംസ്ഥാനങ്ങളിലുണ്ട് എന്നാണ് ഓക്സ്ഫോർഡ് പോവർട്ടി ആന്റ് ഹ്യൂമൻ ഡെവലപ്പ്മെന്റ് എന്ന സംഘടനയുടെ പഠനങ്ങൾ വ്യക്തമാക്കുന്നത്. ഇത് 41 കോടിയോളം വരും എന്നാണ് കണക്ക്. ഇന്ത്യയിലും ചൈനയിലും ഉള്ള 32 കോടിയോളം വരുന്ന ജനങ്ങൾ അടുത്ത നാലു വർഷത്തിനുള്ളിൽ ദാരിദ്ര്യത്തിൽ നിന്നും മോചിതരാവും എന്നു കരുതപ്പെടുന്നു. 2015 ൽ ഇന്ത്യിൽ ദാരിദ്ര്യത്തിന്റെ തോത് 22 ശതമാനത്തോളം കുറയും എന്ന് ഔദ്യോഗിക കണക്കുകൾ പറയുന്നു. ദാരിദ്ര്യത്തിന്റെ തോത് ഇത്ര കണ്ട് കുറയുന്നത് ദക്ഷിണേഷ്യൻ രാജ്യങ്ങളിൽ ഇന്ത്യയിൽ മാത്രമാണെന്നും ഈ റിപ്പോർട്ട് പറയുന്നു.
യൂണിസെഫിന്റെ റിപ്പോർട്ട് പ്രകാരം, ലോകത്തിൽ പോഷകാഹാരക്കുറവുള്ള മൂന്നു കുട്ടികളിൽ ഒരാൾ ഇന്ത്യയിലുള്ളതാണ്. ഇന്ത്യയിൽ അഞ്ചു വയസ്സിൽ താഴെയുള്ള കുട്ടികളുടെ കണക്കെടുത്താൽ 42% പേരും നല്ല ഭക്ഷണം ലഭിക്കാത്തതിന്റെ പേരിൽ ഭാരക്കുറവ് ഉള്ളവരാണത്രെ. അഞ്ചു വയസ്സിൽ താഴെയുള്ള കുട്ടികളിൽ 58% പേരും പോഷകാഹാരക്കുറവുകൊണ്ട് വളർച്ച മുരടിച്ചവരാണെന്നും റിപ്പോർട്ട് തുടർന്നു പറയുന്നു. ഇന്ത്യയുടെ സ്ഥിതി ആഫ്രിക്കൻ രാഷ്ട്രങ്ങളേക്കാൾ മോശമാണെന്നാണ് ഈ വിഷയത്തിൽ പഠനം നടത്തിയ നാന്ദി-ഫൗണ്ടേഷൻ എന്ന സർക്കാരേതിര സംഘടനയുടെ അംഗമായ രോഹിണി മുഖർജി അഭിപ്രായപ്പെടുന്നത്.
ദാരിദ്ര്യത്തിന്റെ കണക്ക്
ദാരിദ്ര്യത്തിന്റെ കണക്കുകളെ സംബന്ധിച്ചിടത്തോളം ഇന്ത്യയിൽ ഒരു ഐക്യരൂപമില്ല. പ്ലാനിംഗ് കമ്മീഷൻ അംഗീകരിച്ച സുരേഷ് ടെണ്ടുൽക്കർ കമ്മിറ്റി റിപ്പോർട്ട് പ്രകാരം, ഇന്ത്യയിൽ 37% ത്തോളം ആളുകൾ ദാരിദ്ര്യരേഖക്കു താഴെ ജീവിക്കുന്നവരാണ്. 1993-94 ലെയും 2004–05 ലെയും ഇതുമായി ബന്ധപ്പെട്ട വിവരങ്ങൾ ക്രോഡീകരിച്ച അർജുൻ സെൻ ഗുപ്തയുടെ റിപ്പോർട്ട് പറയുന്നത് ഏതാണ്ട് 77 ശതമാനത്തോളം ആളുകളുടെ ദൈനീക വരുമാനം INR 20 ലും താഴെയാണ്  എന്നാണ്(0.50 അമേരിക്കൻ ഡോളർ).
650 ദശലക്ഷം ജനങ്ങൾ (ജനസംഖ്യയുടെ 53.7%) ദാരിദ്ര്യത്തിലാണ് ജീവിക്കുന്നത് എന്നാണ് ഓക്സ് ഫോർഡ് പോവർട്ടി ആന്റ് ഹ്യൂമൻ ഡെവലപ്പ്മെന്റ് ഇനിഷ്യേറ്റീവ് എന്ന സംഘടനയുടെ പഠനങ്ങൾ വ്യക്തമാക്കുന്നത്. കൂടാതെ, 340 ദശലക്ഷം ജനങ്ങൾ (ജനസംഖ്യയുടം 28.6%) കടുത്ത ദാരിദ്ര്യത്തിലാണെന്നും, 198 ദശലക്ഷം ജനങ്ങൾ (ജനസംഖ്യയുടെ 16.4%) ദാരിദ്ര്യത്തെ ഏതു നിമിഷംപോലും അഭിമുഖീകരിക്കത്തക്ക ജീവിതസാഹചര്യത്തിലാണ് ഉള്ളതെന്നും റിപ്പോർട്ട് തുടർന്നു പറയുന്നു. ദാരിദ്ര്യമനുഭവിക്കുന്ന ഏതാണ്ട് 421 ദശലക്ഷത്തോളം ആളുകൾ ഇന്ത്യയിലെ എട്ടു സംസ്ഥാനങ്ങളിലായാണ് കേന്ദ്രീകരിക്കപ്പെട്ടിരിക്കുന്നത്. ബീഹാർ, ഛത്തീസ്‌ഗഢ്, ഝാർഖണ്ഡ്, മദ്ധ്യപ്രദേശ്, ഒറീസ്സ, രാജസ്ഥാൻ, ഉത്തർപ്രദേശ്, വെസ്റ്റ് ബംഗാൾ എന്നിവയാണ് ഈ സംസ്ഥാനങ്ങൾ. 26 ആഫ്രിക്കൻ രാജ്യങ്ങളിലായി ജീവിക്കുന്ന 410 ദശലക്ഷത്തോളം വരുന്ന പാവങ്ങളേക്കാൾ അധികം വരുമിത്. താഴെയുള്ള പട്ടികയിൽ വർദ്ധിച്ചു വരുന്ന ദാരിദ്ര്യത്തിന്റെ കണക്കനുസരിച്ച് സംസ്ഥാനങ്ങളെ കാണിച്ചിരിക്കുന്നു. .
ദാരിദ്ര്യത്തിന്റെ അനന്തരഫലം
1950 മുതൽ ഭാരത സർക്കാരും,സർക്കാരേതിര സംഘടനകളും കൂടിച്ചേർന്ന് ഇന്ത്യയിൽ നിന്നും ദാരിദ്ര്യം നിർമ്മാർജ്ജനം ചെയ്യുവാനായി ധാരാളം നടപടികൾ എടുത്തു വരുന്നു. ഭക്ഷ്യപദാർത്ഥങ്ങൾക്ക് ധനസഹായം നൽകുക, വായ്പകൾ കൂടുതൽ ഉദാരമാക്കുക, കൂടാതെ കാർഷികവൃത്തിയിൽ പുതിയതരം സാങ്കേതികവിദ്യകൾ അവതരിപ്പിക്കുക തുടങ്ങിയ നടപടികൾ സർക്കാരിന്റെ ഭാഗത്തു നിന്നും ചെയ്തു വരുന്നുണ്ട്. ഇത്തരം നടപടികൾ ക്ഷാമം ഇല്ലാതാക്കാൻ സഹായിച്ചു. പരിപൂർണ്ണ ദാരിദ്ര്യം എന്നതിൽ നിന്നും ഇന്ത്യ ഭാഗികമായെങ്കിലും മോചിതയാവാൻ തുടങ്ങി. പോഷകാഹാരക്കുറവും, നിരക്ഷരതയും കുറഞ്ഞു വന്നു.
രാജ്യത്ത് ഒരു സമാന്തരസമ്പദ് വ്യവസ്ഥ സൃഷ്ടിച്ച കള്ളപ്പണത്തിന്റെ ഒഴുക്കും, വിദേശഫണ്ടുകൾ ചെലവാക്കുന്നതിൽ വന്ന അലംഭാവവും, ദാരിദ്ര്യത്തെ നിർമ്മാർജ്ജനം ചെയ്യുക എന്ന നടപടിയെ പിന്നോക്കം വലിച്ചു.
കഴിഞ്ഞ രണ്ടു ദശകങ്ങളായി ഇന്ത്യൻ സമ്പദ് വ്യവസ്ഥ ഉയർച്ച കൈവരിച്ചിട്ടുണ്ട്. എന്നാൽ ഇതോടൊപ്പം മറ്റു സാമൂഹ്യസംവിധാനങ്ങൾകൂടി വളർന്നില്ല. ഉദാഹരണമായി, ചില സാമ്പത്തിക സമൂഹങ്ങൾ, ഭൗമശാസ്ത്രപരമായ മേഖലകൾ, ചില നഗര-ഗ്രാമ മേഖലകൾ എന്നിവയെല്ലാം പ്രതീക്ഷിച്ചത്ര വളർച്ച കൈവരിച്ചില്ല. ഗുജറാത്ത്, ഡെൽഹി, ഹരിയാന എന്നീ സംസ്ഥാനങ്ങളുടെ വാർഷിക വളർച്ചാ നിരക്ക് വളരെ കൂടുതലായിരുന്നു. പക്ഷേ, ബീഹാർ, മദ്ധ്യപ്രദേശ്, ഉത്തർപ്രദേശ് എന്നിവയുടെ സ്ഥിതിയെല്ലാം പരിതാപകരമായിരുന്നു.
ഇന്ത്യ സാമ്പത്തികമായി പുരോഗമിക്കുന്നു എന്നു പറയുന്നുണ്ടെങ്കിലും, ജനസംഖ്യയുടെ നാലിലൊന്ന് ഇപ്പോഴും ഏതാണ്ട് 32 രൂപ താഴെ ദൈനീക വരുമാനം കൊണ്ടാണ് ജീവിക്കുന്നത്.
ലോകബാങ്ക് അടുത്തിടെ പ്രസിദ്ധീകരിച്ച റിപ്പോർട്ട് പ്രകാരം ഇന്ത്യ ദാരിദ്ര്യം കുറക്കാനുള്ള  നടപടികൾ സ്വീകരിച്ചുവരികയാണ്. എന്നിരിക്കിലും, 2015 ആകുമ്പോൾ പോലും ഏതാണ്ട് 53 ദശലക്ഷം ആളുകൾ കടുത്ത ദാരിദ്ര്യത്തിൽ തന്നെയായിരിക്കും ജീവിക്കുന്നത്. 23.6 ശതമാനത്തോളം ആളുകൾ അപ്പോഴും 1.25 അമേരിക്കൻ ഡോളർ ദൈനീക വരുമാനം കൊണ്ടാവും ജീവിക്കുന്നത്. ഈ ശതമാനം 2020 ഓട് കൂടി ഏതാണ്ട് 20.3% ആവുമെന്ന് കണക്കാക്കപ്പെടുന്നു. 2009 ലെ സാമ്പത്തികമാന്ദ്യം ഏതാണ്ട് 100 ദശലക്ഷം ആളുകളെ കൂടി അധികമായി ദാരിദ്ര്യത്തിലേക്കു തള്ളിവിട്ടു. ഇത് 2004ലിലേതിനേക്കാൾ കൂടുതലാണ്.
2001 ലെ കാനേഷുമാരി പ്രകാരം ഇന്ത്യയിലെ 35.5ശതമാനം ആളുകൾ ബാങ്കിംഗ് സേവനങ്ങൾ ലഭിക്കുന്നവരാണ്, 35.1 ശതമാനത്തോളം ആളുകൾ സ്വന്തമായി റേഡിയോ ഉള്ളവരാണ്, 31.6% പേർക്ക് സ്വന്തമായി ടെലിവിഷൻ ഉണ്ട്, 9.1% പേർക്ക് ഫോണും, 43.7% പേർക്ക് സൈക്കിളും, 11.7% ആളുകൾക്ക് സ്കൂട്ടറും, 2.5% പേർക്ക് കാറും സ്വന്തമായിട്ടുള്ളവരാണ്.
വാർത്താവിതരണ വകുപ്പിന്റെ 2008 ഡിസംബറിലെ കണക്കനുസരിച്ച് ഇന്ത്യയിലെ ടെലിഫോൺ സാന്ദ്രത 33.23% ആണ്. ഇത് വർഷത്തിൽ 40% കണ്ട് വർദ്ധിക്കുകയും ചെയ്യുന്നു
കാരണങ്ങൾ
കാലപ്പഴക്കം ചെന്ന സർക്കാർ നിയമങ്ങളും, ലൈസൻസ് രാജ് എന്നു വിളിക്കപ്പെടുന്ന ചുവപ്പു നാട സമ്പ്രദായവും എല്ലാമാണ് ഇന്ത്യയിൽ ദാരിദ്ര്യം ഇത്ര കണ്ട് വർദ്ധിക്കാൻ കാരണം എന്ന് ചൂണ്ടിക്കാണിക്കപ്പെടുന്നു. സ്വാതന്ത്ര്യത്തിനുശേഷം ദാരിദ്ര്യത്തിന്റെ അളവ് ചൈന, സിംഗപ്പൂർ, ദക്ഷിണ കൊറിയ, ഇന്ത്യ എന്നിവിടങ്ങളിൽ തുല്യമായിരുന്നു. സ്വാതന്ത്രാനന്തരം ഇന്ത്യ ഒരുതരം അടഞ്ഞ എന്നാൽ, സാമൂഹ്യമായ സമ്പദ് വ്യവസ്ഥയാണ് പുരോഗതിക്കായി സ്വീകരിച്ചത്. ഇത് കുറേയെറെ ഗുണം ചെയ്തു. 1991 ലെ സാമ്പത്തിക നയങ്ങൾ പ്രകാരം ഇന്ത്യ അതിന്റെ വിപണി ലോകത്തിനു മുന്നിൽ തുറന്നിട്ടു. ഇത് ദാരിദ്ര്യം കുറക്കാൻ വളരേയെറെ സഹായിച്ചു. ഉയർന്ന വരുന്ന ജനസംഖ്യാനിരക്കാണ് യഥാർത്ഥത്തിൽ ദാരിദ്ര്യം ഇത്ര കണ്ട് വർദ്ധിക്കാൻ കാരണമെന്ന് വിദഗ്ദ്ധർ പറയുന്നു. സേവനമേഖലയും, വ്യവസായ മേഖലയും വൻകുതിപ്പു നടത്തുമ്പോഴും, കാർഷിക മേഖലയുടെ വളർച്ച താഴോട്ടാണ്. 60ശതമാനത്തോളം ആളുകൾ കാർഷികമേഖലയെ ആശ്രയിക്കുമ്പോൾ, ഇന്ത്യയുടെ സമ്പദ് വ്യവസ്ഥയിലേക്കു കാർഷികമേഖലയുടെ സംഭാവന വെറും പതിനെട്ടു ശതമാനം മാത്രമാണ്.
വർണ്ണവ്യവസ്ഥ
എസ്.എം.മൈക്കിളിന്റെ അഭിപ്രായത്തിൽ ദളിത സമൂഹമാണ് ദാരിദ്ര്യത്തിന്റേയും, തൊഴിലില്ലായ്മയുടേയും കാര്യത്തിൽ ഏറെ മുമ്പിൽ നിൽക്കുന്നത്. ഗ്രാമീണ മേഖലയിൽ ജാതി സമ്പ്രദായം വളരെ തീവ്രമാണെന്നും, അത് ദളിതരെ സമൂഹത്തിൽ നിന്നും പുറംതള്ളുന്നു എന്നും ഈ മേഖലയിൽ പഠനം നടത്തിയ വില്ല്യം ഹാവിലാൻഡ് അഭിപ്രായപ്പെടുന്നു. എന്നാൽ ഇതേ സമയം തന്നെ ദളിതർ വിദ്യാഭ്യാസപരമായും, സാമൂഹ്യപരമായും വളർച്ചയുടെ പടവുകൾ കയറിക്കൊണ്ടിരിക്കുകയാണത്രെ. സർക്കാരിന്റെ പുതിയ നയങ്ങളും, സംവരണവ്യവസ്ഥയും അവരെ ഇതിനു സഹായിക്കുന്നുണ്ട്.
ഇന്ത്യയുടെ സാമ്പത്തിക നയങ്ങൾ
1947 ൽ ഇന്ത്യയിലെ ശരാശരി വാർഷിക വരുമാനം 619 അമേരിക്കൻ ഡോളറായിരുന്നു, ഇതേ സമയം ദക്ഷിണ കൊറിയയുടെ ശരാശരി വരുമാനം 770 അമേരിക്കൻഡോളറും ആയിരുന്നു. 1999 ൽ ഇത് യഥാക്രമം 1,818 അമേരിക്കൻ ഡോളറും, 13,317 അമേരിക്കൻ ഡോളറുമായി മാറി. 1947 ൽ ഇരു രാജ്യങ്ങളുടേയും ശരാശരി വരുമാനത്തിൽ കാര്യമായ വ്യത്യാസം ഉണ്ടായിരുന്നില്ല. എന്നാൽ പിന്നീട് ദക്ഷിണ കൊറിയ വ്യാവസായികമായി ഒരു കുതിച്ചു ചാട്ടം തന്നെ നടത്തി. ഇതേ സമയം ഇന്ത്യ ലോകത്തിലെ ദാരിദ്ര്യസമ്പന്നമായ രാജ്യങ്ങളിൽ ഒന്നായി മാറുകയും ചെയ്തു.
ഇന്ത്യയിലെ നിയമനൂലാമാലകളും, ചുവപ്പു നാട എന്ന ഉദ്യോഗസ്ഥ ഇടപെടലുകളും വ്യാവസായികമായി പുരോഗതി കൈവരിക്കുന്നതിൽ നിന്നും ഇന്ത്യയെ തടഞ്ഞു, പ്രധാനമായും 1947 മുതൽ 1990 വരെയുള്ള കാലഘട്ടങ്ങളിൽ.
"ഒരു വ്യവസായസംരംഭം തുടങ്ങുന്നതിനു മുമ്പായി ഏതാണ്ട് 80 ഓളം ലൈസൻസുകൾ ലഭിക്കേണ്ടിയിരുന്നു.സർക്കാരാണ് തീരുമാനിക്കുന്നത് എന്തുണ്ടാക്കണം, ഏത്ര നിക്ഷേപിക്കണം, എന്തായിരിക്കണം വില എന്നൊക്കെ."
- ബി.ബി.സി.
1950 കളിൽ ഇന്ത്യൻ സമ്പദ് വ്യവസ്ഥ ഒരു കുതിപ്പിന്റെ ലക്ഷണം കാണിച്ചിരുന്നു. വ്യാപാരവും, നിക്ഷേപവും എല്ലാം തന്നെ നല്ല രീതിയിൽ നടക്കുന്നുണ്ടായിരുന്നു. എന്നാൽ ഇത് 1980ൽ അവസാനിക്കുകയുണ്ടായി.
ഉദാരവൽക്കരണ നയങ്ങളും അവയുടെ അനന്തരഫലങ്ങളും
1990 കളിൽ നടപ്പാക്കിയ സാമ്പത്തിക പരിഷ്കാരങ്ങളും ഗ്രാമീണമേഖലയുടെ വളർച്ചയെ പിന്നോട്ടടിക്കുന്നതിനു കാരണമായി. സാമ്പത്തിക സംതുലനാവസ്ഥ നഷ്ടപ്പെടുകയും, അതേസമയം തന്നെ ദാരിദ്ര്യത്തിന്റെ തോത് ഉയരുകയും ചെയ്തു. ഈ വിഷയത്തെക്കുറിച്ചു പഠിച്ച് പ്രമുഖ ദിനപത്രമായ ദ ഹിന്ദുവിന്റെ ലേഖകൻ പി.സായിനാഥിന്റെ കണ്ടെത്തലിൽ ഗ്രാമീണ സമ്പദ് വ്യവസ്ഥ ആകെ താറുമാറായി. സർക്കാരിന്റെ നവസാമ്പത്തിക പരിഷ്കാരങ്ങൾ ഈ തകർച്ചക്ക് ആക്കം കൂട്ടി. പുതിയ സാമ്പത്തിക നയങ്ങൾക്കു പകരം കൊടുക്കേണ്ടി വന്നത് കർഷകർക്ക് സ്വന്തം ജീവനായിരുന്നു. ഗ്രാമീണ മേഖലയിൽ കർഷക ആത്മഹത്യകൾ കൂടി വന്നു. ഔദ്യോഗിക കണക്കുകൾ അനുസരിച്ച് 1997 മുതൽ 2007 വരേയുള്ള കാലഘട്ടങ്ങളിൽ ഏതാണ്ട് 2,00,000 കർഷകൾ കടക്കെണി മൂലം ആത്മഹത്യ ചെയ്തതായി പറയുന്നു. മഹാരാഷ്ട്ര, കർണ്ണാടക, ആന്ധ്രപ്രദേശ്, മദ്ധ്യപ്രദേശ് , ഛത്തീസ്ഗഡ് എന്നീ സംസ്ഥാനങ്ങളിലാണ് കർഷക ആത്മഹത്യകൾ ഏറ്റവും കൂടുതൽ ഉണ്ടായത്. ഈ കണക്കുകളേക്കാൾ വലുതായിരിക്കാം യാഥാർത്ഥ്യമെന്ന് വിമർശകർ ഉറപ്പിച്ചു പറയുന്നു. ഇന്ത്യയിലെ സാമ്പത്തിക വിദഗ്ദ്ധനായ ഉത്സവ് പടനായിക്ക് അഭിപ്രായപ്പെടുന്നത് ശരാശരി കുടുംബം നേരത്തെ ലഭ്യമായതിനേക്കാൾ കുറഞ്ഞ അളവ് ഭക്ഷണം കൊണ്ടാണ് അവരുടെ ജീവിതം തള്ളിനീക്കുന്നത് എന്നാണ്.
കർഷകരുടെ പ്രശ്നങ്ങൾ പരിഹരിക്കുവാനായി, ഭക്ഷ്യവിളകളുടെ ഉൽപാദനത്തിൽ നിന്നും വ്യതിചലിച്ച് പകരം നാണ്യവിളകളിലേക്ക് മാറുവാൻ കർഷകരെ സർക്കാർ പ്രേരിപ്പിച്ചു. ഇത് ഒരു പരിധിവരെ സഹായകരമാവുമായിരുന്നെങ്കിലും വിളകളുടെ വില നിശ്ചയിക്കുന്നത് വിപണിയിലെ വൻശക്തികളായിരുന്നു. ചുരുക്കത്തിൽ ഇടനിലക്കാർ ലാഭം കൊയ്യാൻ തുടങ്ങി. പുതിയ പരിഷ്കാരം കർഷക ആത്മഹത്യ വർദ്ധിപ്പിക്കാനേ ഉതകിയുള്ളു എന്നും ലേഖകൻ ചൂണ്ടിക്കാണിക്കുന്നു. കാരണമായി അദ്ദേഹം പറയുന്നത് ഭക്ഷ്യവിളകൾ ഉൽപാദിപ്പിച്ചിരുന്നപ്പോൾ അവർക്ക് ജീവൻ പിടിച്ചുനിറുത്താനുള്ള ഭക്ഷണം എങ്കിലും ശേഷിക്കുമായിരുന്നു എന്നാണ്. ഇന്ത്യയുടെ ഓഹരി വിപണിയിൽ ഒരു മുന്നേറ്റം ഇക്കാലത്ത് ഉണ്ടായെങ്കിലും ആ സമ്പത്ത് കേന്ദ്രീകരിച്ചത് സമൂഹത്തിലെ ഒരു ചെറിയ ശതമാനം ആളുകളുടെ പക്കലായിരുന്നു. ഏതാണ്ട് 4-7% ആളുകൾക്ക് മാത്രമേ എന്തെങ്കിലും തരത്തിലുള്ള ഓഹരികൾ കൈവശം ഉണ്ടായിരുന്നുള്ളു. ഇന്ത്യയിൽ ലക്ഷാധിപതികളുടെ എണ്ണം നാൾക്കു നാൾ വർദ്ധിക്കുമ്പോഴും ദേശീയമായി അത് ഒരു പ്രതിസന്ധിയെ നേരിടുകയായിരുന്നു.
ദാരിദ്ര്യ നിർമ്മാർജ്ജനത്തിനുള്ള ശ്രമങ്ങൾ
1950 കളുടെ തുടക്കത്തിൽ തന്നെ ദാരിദ്ര്യം തടയുന്നതിനായി സർക്കാർ നിരവധി പദ്ധതികൾ നടപ്പിൽ വരുത്തുകയുണ്ടായി. ഭക്ഷണം നിയന്ത്രണവിലയിൽ വിതരണം ചെയ്യുക എന്നതായിരുന്നു ഇതിൽ പ്രധാനം. കാരണം ദരിദ്രർ തങ്ങളുടെ വരുമാനത്തിന്റെ 80ശതമാനവും ചിലവഴിക്കുന്നത് ഭക്ഷണത്തിനുവേണ്ടിയാണ്. ഇത്തരം പദ്ധതികൾ നടപ്പിലായി എങ്കിലും ഉയർന്നു വരുന്ന ജനസംഖ്യാനിരക്ക് ഇത്തരം പദ്ധതികളെയെല്ലാം പരാജയപ്പെടുത്തി
കാഴ്ചപ്പാട്
ദാരിദ്ര്യ നിർമ്മാർജ്ജനം എന്നത് ഒരു ചുരുങ്ങിയ കാലത്തിനുള്ളിൽ കൈവരിക്കാവുന്ന ഒരു ലക്ഷ്യമല്ല. ഒന്നിലേറെ വസ്തുതകൾ കൂടി കണക്കിലെടുത്തുകൊണ്ടേ ദാരിദ്ര്യ നിർമ്മാർജ്ജനം എന്ന ആ ദീർഘദൂര ലക്ഷ്യത്തിലേക്ക് നമുക്ക് എത്താനാവു. വിദ്യാഭ്യാസം എല്ലാവരിലേക്കും എത്തിക്കുക, സർക്കാർ തലത്തിൽ ജോലിക്ക് സംവരണം പൂർണ്ണമായി നടപ്പിൽ വരുത്തുക, സ്ത്രീ ശാക്തീകരണം ഒരു മുഖ്യ അജണ്ടയാക്കുക എന്നതിലൂടെയൊക്കെ മാത്രമേ പൂർണ്ണമായി ദാരിദ്ര്യ നിർമ്മാർജ്ജനം എന്ന ലക്ഷ്യം പൂർത്തിയാക്കാനാവു. ദാരിദ്ര്യ നിർമ്മാർജ്ജനത്തിനായി സർക്കാർ എടുത്ത എല്ലാ നടപടികളും പരാജയപ്പെട്ടു എന്നു പറയാൻ കഴിയില്ല. ജനസംഖ്യാ വർദ്ധനവ് പോലെ തടയാൻ കഴിയാത്ത ചില തടസ്സങ്ങൾകൊണ്ട് അത്തരം പരിപാടികൾ പൂർണ്ണമായി ലക്ഷ്യം ഭേദിച്ചിരുന്നില്ല.
വിവാദം
ദാരിദ്ര്യത്തിനെക്കുറിച്ചുള്ള ഇന്ത്യൻ സർക്കാരിന്റെ നിർവചനം അന്താരാഷ്ട്ര ഏജൻസികളും ചോദ്യം ചെയ്തിട്ടുണ്ട്. നിശ്ചിത കലോറി ഭക്ഷണം ദുർലഭ്യത ഉയരുകയും,അതോടൊപ്പം തന്നെ ദാരിദ്ര്യ രേഖക്കു താഴെയുള്ള ജനങ്ങളുടെ എണ്ണം കുറയുകയും  ചെയ്തിട്ടുണ്ട്. ഇവ തമ്മിലുള്ള അനുപാതം ആണ് ദാരിദ്ര്യത്തിന്റെ അളവുകോലായി സർക്കാർ കണക്കാക്കുന്നത്. ഇവ തന്നെ പരസ്പര വൈരുദ്ധ്യമുള്ള കാര്യങ്ങളായി ലോക ബാങ്ക് അവരുടെ ഒരു റിപ്പോർട്ടിൽ ചൂണ്ടിക്കാണിക്കുന്നു. 119 രാജ്യങ്ങളുടെ ഗ്ലോബൽ ഹംഗർ ഇൻഡക്സിൽ ഇന്ത്യയുടെ സ്ഥാനം 94 ആണ്.
നാഷണൽ കമ്മീഷൻ ഫോർ എന്റർപ്രൈസസ് ഇൻ ദ അൺഓർഗനൈസ്ഡ് സെക്ടർ എന്ന സംഘടയുടെ കണക്കു പ്രകാരം, ഇന്ത്യയിൽ മൊത്തം ജനസംഖ്യയുടെ 77% ആളുകൾ അല്ലെങ്കിൽ 836 ദശലക്ഷം ജനങ്ങളുടെ ദൈനീക വരുമാനം ഏതാണ്ട് 20 ഇന്ത്യൻ രൂപയാണ്. യാതൊരു സാമൂഹ്യ സുരക്ഷയോ, തൊഴിലുറപ്പോ ഇല്ലാതെ തീരെ തീരെ ദാരിദ്ര്യത്തിലാണ് ഇത്രയും ജനങ്ങൾ ജീവിക്കുന്നത്
സ്ഥിരത
ഇന്ത്യയിലെ 42.5 ശതമാനത്തോളം കുട്ടികൾ പോഷകാഹാരക്കുറവു കൊണ്ടുള്ള ബുദ്ധിമുട്ടുകൾ അനുഭവിക്കുന്നവരാണ്. ലോകത്തിലെ ഭാരക്കുറവ് അനുഭവപ്പെടുന്ന കുട്ടികളിൽ 49 ശതമാനവും, വളർച്ച മുരടിച്ച കുട്ടികളിൽ 34 ശതമാനവും ഇന്ത്യയിലാണെന്ന് ലോക ബാങ്ക് പുറത്തിറക്കിയ ഒരു പഠനറിപ്പോർട്ടിൽ പരാമർശിക്കുന്നു. ദാരിദ്ര്യത്തിന്റെ തോത് ഉയർന്നതു തന്നെയാണ് ഈ പോഷകാഹാരക്കുറവിനും, ഭാരക്കുറവിനും കാരണമെന്നും റിപ്പോർട്ട് തുടർന്നു പറയുന്നു. എന്നാൽ യൂനിസെഫിന്റെ ഒരു റിപ്പോർട്ട് പ്രകാരം ദാരിദ്ര്യം മാത്രമല്ല ഇതിനു കാരണം എന്നാണ്, അടിസ്ഥാനസൗകര്യങ്ങളില്ലായ്മ, ആരോഗ്യസൗകര്യങ്ങളുടെ ലഭ്യതക്കുറവ് എന്നിവയും മേൽ പറഞ്ഞ വിഷയങ്ങൾക്ക് കാരണമായിട്ടുണ്ട്.
പുറത്തേക്കുള്ള കണ്ണികൾ
വർഗ്ഗം:ദാരിദ്ര്യം വർഗ്ഗം:ഇന്ത്യയുടെ സമ്പദ്‌വ്യവസ്ഥ
മഞ്ഞച്ചിന്നൻ
വലിപ്പവും,ദേഹത്തിന്റെ ആകൃതി, നിറം എന്നിവയിലുള്ള ചെറിയ വ്യത്യാസം ഒഴിവാക്കിയാൽ തവിടൻ ബുൾബുളുമായി സാമ്യമുള്ള ഒരു പക്ഷിയാണ് മഞ്ഞച്ചിന്നൻ    (Yellow-browed Bulbul).
പ്രത്യേകതകൾ
ഇതിന്റെ തലയിൽ ശിഖയില്ല.മഞ്ഞകലർന്ന പച്ചനിറത്തിലാണ് മഞ്ഞച്ചിന്നനെ കാണുന്നത്. 'പുരിക'അടയാളം നല്ലതുപോലെ തെളിഞ്ഞുകാണാം. കറുത്തകൊക്കും, ചുവന്ന കണ്ണുകളും, ചിറകുകളുടെ കീഴ്പകുതി തവിട്ടുനിറത്തിലുമാണ്. ശരീരത്തിനു 20 സെ.മീറ്റർ നീളമുണ്ട്. ചെറിയകൂട്ടങ്ങളായി ഇവ ഇരതേടുന്നത് കാണാവുന്നതാണ്.ടുയീ-ടുയീ എന്നപോലെ ചൂളം വിളിയും കേൾക്കാം. ശ്രീലങ്ക,ദക്ഷിണേന്ത്യയിലെ കാടുകൾ എന്നിവിടങ്ങളിൽ മഞ്ഞച്ചിന്നനെ സാധാരണകാണാം.
ഈസ്റ്റ് ടിമോർ പ്രധാന മന്ത്രി
ടിമോർ-ലെസ്റ്റെയുടെ പ്രധാനമന്ത്രി (പോരിറോ: പ്രാമിറോ-മിനിസ്ട്രോ, ടെറ്റും: പ്രൈമറി-മിനിസ്റ്റു) കിഴക്കൻ ടിമോർ സർക്കാരിന്റെ തലവനാണ്. രാഷ്ട്രപതിയാണ് രാഷ്ട്രത്തലവൻ. പാർലമെന്റ് തെരഞ്ഞെടുപ്പിനു ശേഷം, ദേശീയ അസംബ്ലിയിൽ പ്രാതിനിധ്യമുള്ള എല്ലാ കക്ഷികളുടേയും അഭിപ്രായം കേട്ടതിനുശേഷം കിഴക്കൻ ടിമോർ പ്രസിഡന്റ് പ്രധാനമന്ത്രിയെ നിയമിക്കുന്നു. പ്രധാനമന്ത്രി സാധാരണയായി വലിയ പാർട്ടിയുടെയോ സഖ്യത്തിന്റെയോ നേതാവായിരിക്കും. പ്രധാനമന്ത്രി പ്രവർത്തനങ്ങളുടെ മേൽനോട്ടം വഹിക്കുകയും മന്ത്രിസഭയുടെ അധ്യക്ഷത വഹിക്കുകയും ചെയ്യുന്നു.
ഹുറെം സുൽത്താൻ
സുലൈമാൻ ദി മാഗ്നിഫിക്കന്റ് എന്നറിയപ്പെടുന്ന ഓട്ടോമൻ സുൽത്താൻ സുലൈമാൻ ഒന്നാമൻറെ നിയമപരമായ പ്രധാന ഭാര്യയായിരുന്നു രൊക്സെലന എന്നും അറിയപ്പെടുന്ന ഹുറെം സുൽത്താൻ (, خرم سلطان, Ḫurrem Sulṭān, Hürrem Sultan; c. 1502 – 15 ഏപ്രിൽ 1558). ഓട്ടോമാൻ ചരിത്രത്തിൽ ആ കാലഘട്ടത്തിലെ പ്രമുഖമായ ഏറ്റവും ശക്തമായ സ്വാധീനമുള്ള സ്ത്രീകളിൽ ഒരാളായ രൊക്സെലന സുൽത്താനേറ്റ് ഓഫ് വുമൺ എന്നും അറിയപ്പെടുന്നു. ഒട്ടോമൻ സുൽത്താനായ സുലൈമാൻ ഒന്നാമൻറെ ഭരണ കാലത്ത് അവർ ആദ്യത്തെ "ഹസെകി സുൽത്താൻ" (സുൽത്താന് പ്രിയപ്പെട്ടവൾ) ആയി എന്നെന്നേക്കും അറിയപ്പെടുന്നു. അവർ ഭർത്താവ് വഴി ഓട്ടോമൻ സാമ്രാജ്യത്തിന്റെ അധികാരം നേടുകയും രാഷ്ട്രീയത്തിൽ സ്വാധീനിച്ചു കൊണ്ട് എമ്പയർ സ്റ്റേറ്റ് കാര്യങ്ങളിൽ സജീവ പങ്കു വഹിച്ചു.
നാമങ്ങൾ
ഹുറെമിന്റെ ജനന നാമം അജ്ഞാതമാണ്. ഒരുപക്ഷെ അനസ്താസിയ, അല്ലെങ്കിൽ അലക്സാണ്ട്ര ലിസോവ്സ്ക എന്നോ ആയിരിക്കാമെന്ന് ചരിത്രത്തിലെ അമേരിക്കൻ പ്രൊഫസറായ ലെസ്ലി പി. പിയേഴ്സ് അഭിപ്രായപ്പെടുന്നു. ഒട്ടോമാന്റെ ഇടയിൽ, ഹസകി ഹുറെം സുൽത്താൻ അല്ലെങ്കിൽ ഹുറെം ഹസകി സുൽത്താൻ എന്നറിയപ്പെട്ടു. ഹുറെം അല്ലെങ്കിൽ ഖോറാം (പേർഷ്യൻ: "رم") പേർഷ്യൻ ഭാഷയിൽ "സന്തോഷമുള്ള ഒന്ന്" എന്നാണ്.
ഉത്ഭവം
ഹുറെം സുൽത്താൻ യഥാർത്ഥത്തിൽ അക്കാലത്ത് കിങ്ഡം ഓഫ് പോളണ്ടിൻറെ ഭാഗവുമായിരുന്ന (1385–1569) ഇപ്പോൾ ഉക്രെയ്നിലെ റുഥേനിയയിൽ നിന്നുള്ളതാണെന്നു സൂചനകൾ കാണിക്കുന്നു. ക്രൗൺ ഓഫ് ദ കിങ്ഡം ഓഫ് പോളണ്ടിൻറെ ഗവർണ്ണറുടെ ഭരണപ്രദേശമായ (റുഥേനിയൻ വോയിവോഡെസ്ഷിപ്പ്) ല്യൂവിലെ 68 കിലോമീറ്റർ തെക്ക്-കിഴക്ക്, റോഹതിൻ നഗരത്തിലാണ് ഹുറെം ജനിച്ചത്., പതിനാറാം നൂറ്റാണ്ടിന്റെ അവസാനത്തിലും പതിനേഴാം നൂറ്റാണ്ടിന്റെ തുടക്കത്തിലും, പോളിഷ് കവിയായ സാമുവൽ ടാർഡോവ്സ്കി (മരണം 1661) ടർക്കിയെ വിഷയമായെടുത്ത് ഗവേഷണം ചെയ്തതിൻറെ ഫലമായി ലിസോവ്സ്കി എന്ന സ്ഥാനപ്പേർ സ്വീകരിച്ചിരുന്ന ഒരു യാഥാസ്ഥിതിക പുരോഹിതൻറെ മകളായി ഹുറെം ജനിച്ചു.
പുറം കണ്ണികൾ
വർഗ്ഗം:1500-കളിൽ ജനിച്ചവർ വർഗ്ഗം:1558-ൽ മരിച്ചവർ വർഗ്ഗം:ഒട്ടോമൻ സുൽത്താൻറെ ഭാര്യമാർ വർഗ്ഗം:ഓട്ടമൻ സാമ്രാജ്യം
വാസ്സിലി കാൻഡിൻസ്കി
റഷ്യൻ ചിത്രകാരനാണ് വാസ്സിലി കാൻഡിൻസ്കി ( 16 December 1866 - 13 December 1944 ) Wassily Wassilyevich Kandinsky (/kænˈdɪnski/; Russian: Васи́лий Васи́льевич Канди́нский )അമൂർത്തകലയിൽ അദ്ദേഹത്തിന്റെ ചിത്രങ്ങൾ വളരെ ജനശ്രദ്ധ നേടി. മോസ്കോ സർവ്വകലാശാല യിൽ നിന്നും നിയമവും സാമ്പത്തിക ശാസ്ത്രവും പഠിച്ച അദ്ദേഹം തന്റെ മുപ്പതാമത്തെ വയസ്സിലാണ് ചിത്രകല പഠനം ആരംഭിച്ചത്.
On White II, Der Blaue Reiter എന്നിവ അദ്ദേഹത്തിൻറെ പ്രസിദ്ധമായ അമൂർത്തകലാ രചനകളാണ്. thumb|left|[[വാസ്സിലി കാൻഡിൻസ്കി, On White 2, 1923]]
വാസ്സിലിയുടെ നൂറ്റി നാൽപ്പത്തി എട്ടാം  ജന്മദിനത്തോട് അനുബന്ധിച്ച്  2014 ഡിസംബർ 16 നു ഗൂഗിൾ പ്രത്യേക  ദൂഡിൽ പ്രസിദ്ധമാക്കി.
അവലംബം
വർഗ്ഗം:ചിത്രകാരന്മാർ
സോഫിയ അസ്സെഫ
3000 മീറ്റർ സ്റ്റീപ്പ്‌ൾചെയ്സ് എന്ന വിഭാഗത്തിൽ മികവു നേടിയ എത്യോപ്യ ജന്മദേശമായുള്ള ദീർഘദൂര ഓട്ടക്കാരിയാണ് സോഫിയ അസ്സെഫ Sofia Assefa (Amharic: ሶፍአ አሠፋ; ജനനം14 നവംബർ 1987  അഡിസ് അബെബ). 2012-ൽ ലണ്ടനിൽ നടന്ന ഒളിമ്പിക്സിൽ 3000 മീറ്റർ സ്റ്റീപ്പ്‌ൾചെയ്സ് വിഭാഗത്തിൽ വെങ്കലമെഡൽ നേടിയിട്ടുണ്ട്.